Ihminen oireiden takana – Alitajunnan kautta kohti sisäistä voimaasi\n21.3.2019 by Nina Rope\n”Mä nyt vaan oon tällainen kontrollifriikki”… Kuulostaako tutulta? Onko tämä ns. ominaisuus itsessäsi tunnettu asia myös lähipiirissäsi? Ehkä siihen suhtaudutaan faktana ja myös kaikki ympärilläsi olevat joutuvat elämään sen kanssa, tekemään valintoja sen mukaan, rajaamaan ja jopa poissulkemaan tiettyjä vaihtoehtoja sen takia? Ehkä itse heität sen ”hauskana läppänä”, vaikka tosiasiassa kontrolloimisen tarve hallitsee elämääsi, vie voimavarojasi ja voi jopa aiheuttaa stressiä ja uupumista. Työelämässä haluat ehkä itse pitää langat käsissäsi, mieluiten ne kaikki, jotta asiat tulee hoidettua mielestäsi kunnolla ja varmasti. Autoa ajat mieluummin itse kuin istuisit ns. pelkääjän paikalla… no, pelkäämässä. Matkustaminen lentämällä onkin jo ihan oma haasteensa; ehkä et halua lentää laisinkaan, tai ehkä rauhoitat itsesi alkoholilla ja / tai lääkkeillä, ehkä istutkin lamaantuneena hiljaa koko lennon ajan käsinojia rystyset valkoisena puristaen ja matkustamohenkilökunnan ilmeitä tarkkaillen… kunnes kontrolli pettää ja saatkin hysteerisen paniikkikohtauksen; sydän hakkaa, haukot henkeä, hiki valuu, kädet tärisee ja luulet kuolevasi…\nKontrolloimisen tarve ei ole mikään synnynnäinen ominaisuus tai luonteenpiirre, vai oletko joskus nähnyt kontrollifriikkejä vauvoja? Tämä tarve on ennemminkin mielen työkalu, jolle löytyy elämää suurempi tehtävä ja jonka käyttäminen antaa hallinnan tunnetta; asioiden, toisten ihmisten ja tilanteiden. Sille työkalulle on syntynyt tarve ajan myötä, ja ajassa saadaankin mennä takaisinpäin vuosikymmeniä aina varhaislapsuuteen saakka. Kontrolloiminen antaa tunteen siitä, että kaikki langat ovat omissa käsissä, säilyy hallinnan tunne, mitään yllättävää ja pahaa ei tällöin pääse tapahtumaan ja tämä kaikki antaa tunteen siitä, että on turvassa. Toistepäin käännettynä; ilman kontrollointia tulee turvattomuuden tunne, ja sen juuret johtavat varhaislapsuuteen saakka.\nTerapiatyössäni on tullut aika monta kertaa esille hypnoosisession aikana esimerkiksi sellainen asia, että jos lapsena on joutunut kokemaan perheessään runsasta alkoholinkäyttöä, riitoja ja jopa väkivaltaa, niin se aiheuttaa lapsessa valtavaa turvattomuuden ja epävarmuuden tunnetta. Pieni ihminen voi epätoivoissaan yrittää keksiä omia rituaalejaan, joilla yrittää vaikuttaa siihen ettei mitään pahaa tapahtuisi, ja jotka voivat aikuisen silmiin näyttää lähinnä järjettömiltä. Lapsi voi esimerkiksi keksiä, että jos kävellessään ei astu kadulla viivojen päälle, niin koko perhe on turvassa. Tai joku lapsi keksii, että jos ehtii juosta yhdeltä katulampulta seuraavalle ennen takanaan tulevaa bussia, niin mitään pahaa ei pääse tapahtumaan. Tämä voi toistua kerran päivässä tai useamminkin, jolloin lapsi ehkä viedään johonkin tutkittavaksi ja todetaan kärsivän pakkoteoista. Ehkäpä lapsi saa jonkun ahdistukseen tarkoitetun lääkityksen, ehkä sanotaan sen menevän itsestään ohi, tai ehkä asialle ei tehdä yhtään mitään ja vanhemmat vain toteavat lapsensa olevan ”välillä vähän outo”… ja välillä aikuisella menee hermo kun lapsi pomppii järjettömästi kadulla kun pitäisi ehtiä ripeästi paikasta aa paikkaan bee… Ehkä tulee huutoa, ehkä joku muu tapa yrittää ”normalisoida” lapsen käytöstä… Vanhempien riitelyt humalassa jatkuvat edelleen ja lapsi kokee usein olevansa turvaton… Sen lisäksi on aina välillä haukuttu lasta ja rangaistu siitä kun on parhaimmallaan tietämällään tavalla yrittänyt auttaa ja suojella koko perhettä kaikelta pahalta.\nVuodet vierivät ja näiden lapsenomaisten pakkotekojen tilalle on tullut aikuisten työkalu; kontrollointi. Taustalla vaikuttaa edelleen sisäisen lapsen tarve tuntea olevansa turvassa ja sen kokemuksen saa pyrkimällä hallitsemaan kaikkea ja kaikkia. Näin ollen voit ehkä hyvin kuvitella, että kun turvattomuuden tunteesta kärsivä henkilö joutuu istumaan lentokoneessa ”muiden armoilla, ikuisuuden, vyötettynä koneen istuimeen, jossain kymmenen kilometrin korkeudessa, aavan syvän meren yläpuolella, näkemättä millaiset lentäjät konetta ohjaavat ja osaavatko edes mitään…” … pystymättä vaikuttamaan tilanteeseen millään tavalla, niin se kokemus voi laukaista tutun tunteen vuosikymmenien takaa. Sama turvattomuuden tunne kuin silloin pikkulapsena kun vanhempi oli humalassa, räyhäsi ja oli jopa väkivaltainen. Sama tunne iskee päälle kuin silloin kaksivuotiaana, huolimatta siitä onko nykyään 42 vai 72. Turvattomuuden tunne voi laukaista primitiivisen pakene tai taistele -reaktion, eli paniikkikohtauksen. Tämä taas antaa oletuksen siitä, että on lentopelkoinen ja se taas alkaa vaikuttaa omiin ja lähipiirissäkin tehtäviin valintoihin.\nVoitkin ehkä uskoa jos kerron, että yksikään hypnoterapiassa käyneistä asiakkaistani ei loppupeleissä ole pelännytkään itse lentämistä, vaan se itse tilanne kokonaisuudessaan on sellainen, joka antaa kokemuksen siitä ettei ole itse vastuussa lopputuloksesta, ei pysty vaikuttamaan, ja se voi tuntua pelottavalta. Monet ns. lentopelkoisista henkilöistä voivat aikuisiässä alkaa myös pelätä esimerkiksi ratsastusta, koska välillä voi tapahtua niin, ettei hevonen olekaan enää omassa hallinnassa ja taas iskee se sama lapsuudesta tuttu turvattomuuden tunne. Usko tai älä, niin monilla esiintymisjännityksestä kärsivällä aikuisella on myös taustalla samanlaisia syitä kuin lentopelkoisillakin, ei tietenkään kaikilla, mutta kun ihminen on kokonaisuus, niin kaikki vaikuttaa kaikkeen.\nNo mitä sille enää voi sitten tehdä kun lapsuudesta on jo ikuisuus…?! Paljonkin! Kliinisen / analyyttisen hypnoterapian avulla pystytään työskentelemään tietoisen mielen ja järjen lisäksi alitajunnan, eli tiedostamattoman mielen kanssa. Kaikki alkoholistiperheessä lapsuutensa eläneet aikuiset varmasti tietävät, että lapsena joutui sitä juomista katsomaan ja kokemaan, tietävät sen humalassa riehuneen räyhääjään olleen pelottava, ja ehkä jopa huomaavat valinneensa itselleen samantyyppisiä humalahakuisia seurustelukumppaneita, ehkä jopa puolisonkin. Pelkkä looginen keskusteleminen asiasta vuositolkulla, sen ymmärtäminen järjen tasolla ja oireiden hallinta erilaisin keinoin on harvoin riittävää tai toimivaa. Turvattomuus on tunne ja sen laukaisee tilanteet, joissa on se sama tunne kuin varhaislapuudessa kokemissaan tapahtumissa.\nAlitajunta on ihmismielestä yli 90% ja sinne on tallentunut ihan kaikki kokemamme aina kohdusta saakka. Se on vastuussa myös mm. autonomisen hermoston ja tahdosta riippumattomien lihasten toiminnasta (hengitys; onko rennon rauhallista ja tasaista vai paniikissa tulevaa pintahengitystä, sydämen rytmi; onko normaali tasainen rytmi vai lyökö ”tuhatta ja sataa”), hormoneista (esim. paniikkikohtaukseen liittyvistä stressihormoneista, kuten adrenaliini ja kortisoli) ja elimistön toiminnasta. Alitajunnassa on tallessa kaikki muistot, se on vastuussa unista (joihin se käyttää omaa symboliikkaansa) ja tunteista. Näin ollen on hyvin järkevää työskennellä järjen sijaan alitajunnan kanssa, sillä se tietää mitä on henkilön kontrolloimisen tarpeen taustalla. Se tietää mitä on tapahtunut, milloin, miltä se on tuntunut ja mitä siitä on ajan kuluessa seurannut. Niin kauan kuin näille taustalla vaikuttaville syille ei tehdä mitään, ne vaikuttavat koko loppuelämän ajan. Mikään pilleri maailmassa ei poista taustalla vaikuttavaa sisäisen lapsen turvattomuuden tunnetta, ei logiikka, ei järkeily, eikä ranteeseen paniikkikohtauksessa litsautettu kuminauha. Nämä kikkailut voivat toki lievittää oireita, mutta välillä käy niin, että jos taustalla olevaa syytä ei hoideta, vaan pyritään vain poistamaan oire, niin mieli yhdessä kehon kanssa kehittää korvaavan oireen tilalle. Kliinisessä hypnoterapiassa etsitään oireiden ja itselle haasteellisten ja rajoittavien uskomusten ja käytösmallien taustalla vaikuttavat alkuperäiset syyt ja terapoidaan ne kuntoon. Tämän jälkeen ko. oireelle ei ole enää tarvetta, vaan sen voi laittaa hyllylle, kuin työkalun. Se on siellä käytettävissä jos joskus todellinen tarve sille vielä tulisi, mutta muuten se olisi kuin pensassakset puutarhavajan hyllyllä; jos pihalle tulisi joskus leikkausta vaativia pensaita, niin sakset olisi odottamassa valmiina.\nKun alkaa hyväksyä sen, että kaikkia asioita, tilanteita ja ihmisiä ei voi eikä kuulukaan kontrolloida, niin voi tuntea voimaannuttavaa mielihyvää siitä ajatuksesta, että aina voi kuitenkin kontrolloida sitä, miten valitsee suhtautuvansa siihen kun asioita, tilanteita ja muiden ihmisten tekemisiä tapahtuu.\n30.1.2018 by Nina Rope\nMitä jos ei aina odottaisi siihen asti, että vuosi vaihtuu ja pääsisi taas kerran kuplivassa innostuksessaan vannomaan itselle ja muille, miten aikoo heti seuraavasta päivästä lähtien tehdä suuria positiivisia muutoksia elämässään…?! Mitä jos yksinkertaisesti joka aamu herätessään vain päättäisikin, että ”Tänään pyrin olemaan kaikkein paras versio itsestäni”. Painotus on sanalla ”pyrin”, ei ”yritän olla” tai ”aion olla”. Sanoilla on valtava merkitys ja siksi välillä ne kannattaa valita todella huolellisesti.\nJos yrität tehdä jotain, niin petaat jo tietäsi tulevalle epäonnistumiselle. Kuvittele, että aamulla huomaat keittiön lattialla astianpesukoneen ympärillä yhä laajenevan vesilammikon. Soitat samantien lähimpään kodinkonehuoltoon, jossa stressaantunut putkimies kertoo, että ”yritän ehtiä tulla vielä tänään”… Arvaa tuleeko?! Tai oletko koskaan ”yrittänyt juoda” kahvikupillisesi? Miten se sujui? Oliko siinä jotain erityisiä haasteita? Ei voi yrittää tehdä jotakin; joko tekee tai sitten ei tee, joko juo sen kahvin tai ei juo. Jos sanoo ”yrittävänsä tehdä parhaansa”, niin ehkä sillä valmistelee jo tulevaa epäonnistumistaan ja tällä tavalla pettymys, oma ja muiden, ei ole yhtä suuri kuin jos olisikin sanonut tekevänsä parhaansa.\nEntä sitten jos aamulla herätessään into piukeana julkeasti vannoisikin ”Tänään aion olla kaikkein paras versio itsestäni!” Kymmenen minuuttia myöhemmin on keittiössä valmistamassa aamiaista, mutta meneekin hermo… lapseen… kumppaniin… koiraan… jääkaappiin, koska maito on loppu… Samantien alkaa kriittinen osa mielessä jäkättää siitä, miten taas ”tooooooosi upea paras versio itsestä, kesti jopa useita minuutteja… hitto mikä luuseri!!” Voi kuvitella millainen vaikutus tällä ajatusmallilla, uskomuksella ja kokemuksella on itsetuntoon ja minäkuvaan… Ja tämä oli vain yksi esimerkki. Itselle täytyy olla reilu ja realistinen asettamalla sellaisia tavoitteita, jotka ovat mahdollisia ja toteutettavissa, vaikka ne vaatisivatkin hieman työtä ja aikaa.\nNo mites sitten se alkuperäinen lempeän ystävällinen ”Tänään pyrin olemaan kaikkein paras versio itsestäni”? Kun pyrkii toimimaan tietyllä tavalla, niin lähestymistapa on inhimillinen ja positiivinen. Mitä kaikkea se pitäisi sisällään kohdallasi? Olisitko läsnäolevampi? Kärsivällisempi? Kannustavampi? Rakastavampi? Luottavaisempi? Rennompi? Arvostaisitko itseäsi enemmän? Missä kaikessa se näkyisi?\nJos ja kun illalla nukkumaan mennessään sitten toteaisikin, että ihan kaikilla osa-alueilla ei tainnutkaan mennä suunnitelmien mukaan… niin seuraavana aamuna on taas uusi mahdollisuus vähän kokeneempana edetä kohti samaista pyrkimystä. Me olemme kaikki täällä enemmän tai vähemmän keskeneräisiä, oppimassa ja kokemassa kuka mitäkin. Olemme kaikki uniikkeja, sinäkin, ja vain Sinä voit pyrkiä olemaan se paras versio Itsestäsi. On täysin tarpeetonta verrata itseään muihin kun heillä on omat oppiläksynsä ja kokemuksensa läpikäytävänään. Tee se, missä olet kaikkein paras; Ole aidosti oma itsesi, se päivittäin yhä vaan paraneva versio.\nOprahin inspirationaalinen puhe\nRajat. Osaatko asettaa rajoja vai ajatteletko sen olevan itsekästä? Tiedätkö missä kohtaa omat tunteesi loppuvat ja toisen alkavat, vai hämärtyykö raja niin, että koet välillä myös toisen tunnetilat kuin ne olisivat omiasi? Teetkö enemmän kuin oikeasti jaksaisit, annatko itsestäsi enemmän, liikaa? Pelkäätkö sanoa ei, koska kuvittelet, että et tulisi enää hyväksytyksi ja jäisit ulkopuolelle? Oletko huomannut, että tämä omavalintainen rajattomuutesi uuvuttaa, ärsyttää ja vaikuttaa myös itsetuntoosi? Ehkä olet syyttänyt mielessäsi muita kun he ”ovat aina vaatimassa”, ”käyttävät sinua hyväkseen”?\nJos olisit kaunis omakotitalo, jonka ympärillä olisi luomasi unelmiesi piha ja puutarha, laittaisitko siihen ympäristöön sopivan nätin aidan tontin rajalle, vai antaisitko pihasi ikäänkuin epämääräisesti jatkua niin, että pian se muuttuisi ruohikoksi, ryteiköksi ja sitten yleiseksi kävelytieksi? Sitten harmittelisit kun jotkut koirien ulkoiluttajat antaisivat koiriensa juosta myös pihallesi tarpeilleen ja jotkut ihmiset tulisivat puutarhaasi piknikille ja jättäisivät kaikki roskat nurmellesi ja katkoisivat lähtiessään muutaman istuttamasi kukan mukaan kukkapenkistäsi… Miksi he niin tekisivät? Koska se on mahdollista ja eivät tienneet tai välittäneet missä alkaa talon piha ja yksityisalue. Olisitko päivittäin mielessäsi vihainen näille ”itsekkäille ihmisille”, turhautunut, kun eivät tajua tunkeutuvansa yksityisalueelle?\nMitä jos päättäisitkin itse arvostaa omaa kaunista pihaasi, taloasi ja omaa rauhaasi, ja laittaisitkin nätin aidan siihen rajalle? Mitä jos itse näyttäisit missä rajasi kulkevat, pitäisit itse niistä kiinni ja omalla esimerkilläsi näyttäisit sen muillekin? On hyvinkin mahdollista, että joku närkästyy kun ei voi tulla puutarhaasi syömään tai pissattamaan koiraansa silloin kun huvittaa, mutta mitä sitten?! Se on sinun talosi ja puutarhasi, ja sinä osoitat sen arvon määrittämällä rajat ja vaalimalla kaikkea sitä kaunista ja ainutlaatuista mitä niiden sisäpuolella on. Terve itsekkyys on osoitus siitä, että sinä et ole hylännyt itseäsi vaan arvostat ja rakastat itseäsi asettamalla selkeät rajat. Samalla osoitat myös muille omalla esimerkilläsi missä rajasi kulkee ja miten niitä pitää kunnioittaa. Joku tulee siitä varmasti närkästymään, mutta ota se vain vahvistuksena siitä, että ensimmäistä kertaa ikinä asettamaasi rajaan on ”törmätty” ja se toimii tehokkaasti. 😉\nRiittämättömyyden tunne. Tuo katala tuntemus, jonka takana on pelko siitä, ettei kelpaa omana ainutlaatuisena itsenään ja siksi on riski tulla hylätyksi. Pelko, joka saa yrittämään jatkuvasti vieläkin enemmän, paremmin, nopeammin ja tehokkaammin. Pelko, joka laittaa vertailemaan itseään ja tekemisiään muihin nähden, joka aiheuttaa kateutta, suorittamista, katkeruutta, stressiä, uupumista ja masennusta.\nSiitä huolimatta, että on jo varhaislapsuudessa oppinut ja kokenut saavansa hyväksyntää vanhemmiltaan vain olemalla kiltti ja todella ahkera, ja oma arvo on määritetty suoritusten perusteella, se kaikki tapahtui kuitenkin vuosikymmeniä sitten, viime vuosituhannella. Se on ollut opittua käytöstä, jota ovat sävyttäneet kaikenlaiset uskomukset ja pienen lapsen tarve tulla hyväksytyksi ja toivottavasti myös rakastetuksi.\nNyt on 2018 puhjennut kukkaan, avaten lumiset terälehtensä aivan uusillekin unelmille, mahdollisuuksille ja toimintamalleille. Itsensä arvostaminen ja pipon löysentäminen armottoman kireästä sopivan napakaksi pienentää stressitasoa huomattavasti ja sitä kautta vaikuttaa sekä henkiseen että fyysiseen hyvinvointiin. Voit itse valita joka hetki mitä asiat sinulle merkitsevät ja miten valitset niihin suhtautuvasi. Hyväksymällä itse itsesi juuri sellaisena kuin olet, näytät muille esimerkkiä miten sinuun kuuluu suhtautua. Vaikka elämässäsi tai kehossasi olisikin osa-alueita, joihin et vielä ole täysin tyytyväinen ja tarkoituksenasi on tehdä niille jotain hyödyllistä, voit silti hyväksyä itsesi kaikkine ns. ”epätäydellisyyksineen”.\nTänään, vuoden 2018 ensimmäisenä kuukautena tilanne omassa elämässäsi ja kehosi hyvinvoinnissa on tämä, hyväksyä se ja sen jälkeen suunnitella mitä aiot kehittää ja parantaa, ja miten sen aiot toteuttaa. Ole reilu itsellesi, ja sille pienelle lapselle sisälläsi, muistaen, että täydellinen on vain mielikuva ja riittävän hyvä on lähes aina riittävän hyvää ❤\nJotkut ovat sen kokeneet… lentäessä.. esiintyessä… suljetuissa tiloissa… avarissa paikoissa… kaupan kassajonossa… Ja jotkut välttelevät sellaisia tilanteita, joissa kuvittelevat saavansa paniikkikohtauksen. Olen työssäni kohdannut monia asiakkaita, joilla on ollut myös paniikkikohtauksia, muiden pelkojen ja epävarmuuksien lisäksi. Hämmästyttävää on ollut huomata se, miten monelle on vain annettu resepti käteen, mutta ei olla kerrottu lainkaan siitä mikä tämmöinen paniikkikohtaus edes on ja miksi se voi tulla. Hyvin yleistä näyttää olevan myös se, että terapioissa lähinnä tarjotaan eri työkaluja käyttöön kun paniikin tunne iskee, perehtymättä sen enempää syihin miksi henkilö kokee niinkuin kokee, tai selittämättä kunnolla mikä tällaisen reaktion tarkoitus oikeasti edes on.\nSuojelu. Paniikkikohtaus, eli pakene tai taistele -tilan tarkoitus on suojella meitä. Meillä kuuluu olla tällainen alkukantainen mekanismi, joka menee päälle hätätapauksessa, eli elämää uhkaavassa tilanteessa. Silloin aivot ja keho valmistautuvat joko pakenemaan tai taistelemaan; sydän alkaa hakata, verenkierto lisääntyy, pupillit laajenevat, stressihormoneja (adrenaliini ja kortisoli) alkaa erittyä, hikoilu lisääntyy, hengitys muuttuu pinnalliseksi. Jos on tarkoitus taistella, niin veri virtaa käsiin ja jos on parempi pinkoa pakoon, niin veri menee jalkoihin. Henkeä uhkaavan tilanteen aikana kaikki siinä hetkessä epäoleelliset elimistön toiminnot menevät stand by:lle, kuten esimerkiksi ruoansulatus ja solujen uusiutuminen. Tarkoitus on, että uhkaavasta tilanteesta selviytyminen kuluttaa tuotetut stressihormonit ja keho palaa sitten tapahtuman jälkeen takaisin tasapainoon. Näin on luonto tämän suunnitellut, mutta käytännössä se ei menekään näin. Ihmiset ovat nykypäivänä jatkuvassa stressitilassa ja sen lisäksi, että sairauksien määrä vaan kasvaa (kun solujen aineenvaihdunta ja uusiutuminen ovat stand by:lla ja oma immuniteettisuoja ei toimi kuten pitäisi), niin krooninen stressi voi johtaa helposti myös paniikkikohtausten syntymiseen.\nMitä sitten voi tehdä kun huomaa, että paniikki alkaa iskeä? Kun ymmärtää mistä siinä tilanteessa on oikeasti kyse, voi auttaa jo huomattavasti rauhoittumisessa. Itsensä rentouttaminen hengittämällä syvään pintahengityksen sijaan on hyvä idea. Ymmärrys siitä, että jostain syystä (aiempien kokemustemme ja osittain tiedostamattomien uskomustemme takia) mielemme tulkitsee jonkun tilanteen uhkaavaksi, aivot reagoivat siihen aktivoimalla kehossamme pakene tai taistele -reaktion ja taas on tilanne päällä. Eri asia on sitten se, miksi kaupan kassalla maksaminen (huomion kohteena oleminen) ahdistaa, tai lentokoneessa istuminen (kontrollin menettämisen pelko ja siitä johtuva turvattomuus) pelottaa niin paljon, että se voi johtaa jopa paniikkikohtaukseen. Nämä ovat asioita, joihin täytyisi paneutua terapioissa, eikä vain tarjota pelkkiä työkaluja siihen kun paniikki seuraavan kerran taas iskee, mukaanlukien itsensä ampuminen kuminauhalla ranteeseen… Kaikki eivät kuitenkaan terapiassa käy, joten on hyvä silti ymmärtää mistä tässä ilmiössä on kyse. Syystä tai toisesta mielemme ja kehomme itsesuojeluvaisto on mennyt päälle (yleensä turhaan) ja niin hurjalta kun se kokemus voikin tuntua, niin sen tarkoitus on kuitenkin hyvä. Pysy rauhallisena, koska todellisuudessa kaikki on ihan hyvin.\n”You’re not you when you are hungry! Eat a Snickers”… ”Hyvä ruoka, parempi mieli”…\n”Äitien laittamaa ruokaa”…\nAivan samalla tavalla kuin USA:ssa epäterveellinen ruoka on stressin ohella lähes kaikkien sairauksien taustalla, niin meillä Suomessa tilanne on täysin sama. Meidän ostopäätöksiin vaikutetaan päivittäin jatkuvalla mainonnalla. Varsinkin ne mainokset, joilla pyritään herättämään myönteisiä tunteita ja muistoja, ovat tehokkaimpia. Monilla on lämpöisiä muistikuvia siitä miten mummo leipoi pullaa kun pienenä oli paha mieli… tai miten palkittiin karkeilla ja suklaalla kun oli ollut kiltisti… Miten helppoa on edelleen aikuisena jatkaa samoja toimintamalleja; syödä jotain (epäterveellistä) kun masentaa, on tylsää, on turhautunut tai ehkä on ”ansainnut” suklaalevyn päivän hyvästä työstä. Monilla on kiireinen arki ja on helpompaa ostaa kaupasta valmisteita, joita voi kotona sitten nopeasti lämmittää. Oletko muuten koskaan lukenut näiden valmisteiden tuoteselosteita, niitä inhottavan pienellä präntättyjä tekstejä? Mitä enemmän tekstiä, sitä enemmän kaikenmaailman lisäaineita ko. tuote sisältää…\nJa entäs lisätty sokeri? Jogurttien, keksien, makeisten, jäätelön ym. lisäksi sitä löytyy hyvinkin monesta elintarvikkeesta. Sokeri on syöpäsolujen ravintoa, ja jos muutenkin elää stressin rasittamassa vallassa ja kehon oma immuunijärjestelmä ei jaksa toimia kunnolla, niin myös syöpään sairastumisen riski kasvaa.\nMonilla suomalaisilla, sadoilla tuhansilla, on esimerkiksi ärtyneen suolen oireyhtymä, IBS. Syömällä päivittäin ko. oireyhtymää pahentavia ns. tavallisia ruoka-aineita (viljat, maitotuotteet, jne.) voi johtaa siihen, että suolen seinämät alkavat heikentyä ja vuotaa elimistöön kaikkea mitä sinne ei kuulu mennä. Myös ravinnon ja vitamiinien imeytyminen heikentyy ja nämä yhdessä stressin kanssa alkavat heikentää immuniteettia ja sairastumisen riski kasvaa.\nVieläkin useampi kärsii kroonisesta stressistä. Monet asiat aiheuttavat pelkoa, epävarmuutta ja huolestumista; oma parisuhde tai sellaisen puuttuminen, työ, oma tai läheisen terveydentila, rahatilanne, maailmanpoliittinen tilanne, jne.\nHavainnoimme maailmaa aistiemme avulla ja tulkitsemme kokemaamme erilaisten uskomustemme filttereiden kautta, mitä asiat meille merkitsee. Suurin osa uskomuksistamme ei ole omiamme, vaan olemme ne omaksuneet vanhemmiltamme ja ympäristöltämme ensimmäisten 7v:en aikana. Nämä uskomukset ovat yli 90%:sti tiedostamattomina alitajunnan puolella, jossa ne vaikuttavat tulkintoihimme eri asioihin liittyen. Jos kuvittelemamme tai kokemamme asia on mielestämme esim. pelottava tai huolestuttava, niin aivot reagoivat siihen käynnistämällä kehossa pakene tai taistele -reaktion. Stressihormonit virtaavat ja verenkierto vähenee elimistön ympärillä ja lisääntyy käsissä ja jaloissa, sillä niitä tarvitaan uhkaavassa tilanteessa eniten. Sen sijaan stand by:lle laitetaan mm. solujen aineenvaihdunta ja uusiutuminen sekä ruoansulatus. Nykypäivänä suurimmalla osalla stressitila on jatkuvaa ja näin ollen sairastumisen riski kasvaa.\nGeeniperimä on vain n.5% ja loput 95% muodostuu ympäristöstä ja siitä miten sitä tulkitsemme, eli olemmeko mielestämme uhkaavassa vai elämäämme ylläpitävässä ympäristössä. On suht helppoa ja laiskaa olla uhrin asemassa ja elää edesvastuuttomasti kun voi syyttää ”huonoja geenejään” tai ”suvussaan olevasta riskistä”… Ruokavaliolla ja stressitasolla on merkitystä omaan terveyteen ja jokainen meistä päättää joka ikinen päivä mitä kaupasta ostamme, mitä syömme ja kuinka paljon.\nMuista, että kukaan tai mikään teollisuuden ala ei todellakaan ole kiinnostunut siitä, että sinä olet terve ja voit hyvin, paitsi sinä itse. Kaikki muut tahot haluavat tehdä mahdollisimman paljon rahaa kustannuksellasi sekä yritykselleen että sen osakkeenomistajille. Pidä sinä itsestäsi ja omasta hyvinvoinnistasi huolta mahdollisimman hyvin ❤\nEpäterveellinen ruoka selittää lähes puolet yhdysvaltalaisten sydän-, verisuoni- ja diabeteskuolemista\n”Sokeri on aikamme vaarallisin huume”\nTunnesyöminen voi alkaa jo lapsuudessa – syynä vanhempien tapa lohduttaa herkuilla\nElämässämme on paljon asioita, joihin voimme vaikuttaa, tavalla tai toisella. Se kaikkein huonoin tapa on heikentävä ”olosuhteiden – tai geeniperimän uhri” -asenne, joka tekee itsestä voimattoman yksilön, jolle asioita vaan tapahtuu, ja joka voi johtaa pahimmillaan hälläväliä -elämäntapoihin.\nSuurin osa sairauksista on seurausta kroonisesta stressistä, joka ei johdu pelkästään jatkuvasta kiireestä ja levon puutteesta, vaan esimerkiksi omilla uskomuksilla ja tulkinnoilla asioista on valtava merkitys. Se, mitä asiat meille merkitsee, ovatko ne uhkia vai mahdollisuuksia, vaikuttaa siihen miten aivot reagoivat ja sitä kautta siihen virtaako elimistössämme pakene tai taistele -stressihormoneja, vai lepoa ja solujen hyvinvointia edistäviä hormoneja. Jatkuvassa stressitilassa solujen normaali aineenvaihdunta ja uusiutuminen heikkenee merkittävästi ja kehon oma puolustusjärjestelmä ei toimi kuten pitäisi, jolloin piilevänä oleville sairauksille on suurempi todennäköisyys päästä puhkeamaan.\nOn arvioitu, että geeniperimän vaikutus sairastumisissa on vain 5-10%, eli 90-95% johtuu ns. ympäristötekijöistä, eli mm. elämäntavoista, asuinympäristöstä ja omista asenteista. Osa elämänasenteistamme, uskomuksistamme ja mielipiteistämme on tietoisia valintoja, mutta n. 95% niistä uinuukin tiedostamattomina alitajunnan puolella ja ne on ”ohjelmoitu” meihin jo varhaislapsuudessa 0-6 vuotiaina. Meille silloin iskostetut elämänohjeet, uskomukset ja ”totuudet” toimivat edelleen tänäpäivänä lähes kaikkien valintojemme, käyttäytymisemme ja suhtautumisemme taustalla. Valitettavasti suurin osa niistä vanhoista lähipiiriltämme saaduista ”ohjelmoinneista” on rajoittavia ja elämänlaatua heikentäviä. Jos kokee olevansa arvoton, riittämätön, pelkää tulevansa hylätyksi tai sitä ettei tule hyväksytyksi, niin taustalla on aina lapsuudessa opittuja ja koettuja haasteellisia asioita ja vääriä uskomuksia.\nKuten elämän kulkuun, myös lapsuuden kokemuksiinsa voi halutessaan valita suhtautuvansa uhriasenteella, jolloin ei tarvitse ottaa vastuuta omasta elämästään ja ei ole myöskään riskiä epäonnistumisesta ja sitä kautta yksin jäämisestä. Tosin voi olla, että uhriutunut marttyyri jätetään ulkopuolelle sitten muista syistä…\nTai sitten voi valita suhtautuvansa kaikkeen voimaannuttavalla ”siitä huolimatta” -asenteella, jolloin itse päättää minkä merkityksen asioille antaa, miten päättää suhtautua ja toimia tästä eteenpäin ja millä tavalla valitsee edistävänsä omaa henkistä – ja fyysistä hyvinvointiaan. Kaikki vaikuttaa kaikkeen ja tiettyyn pisteeseen asti se voiman valtikka on sinun käsissäsi. Käytä sitä viisaasti ja rakastavasti ❤\n27.8.2014 by Nina Rope\nShine bright like a diamond… musiikkikappale, jonka olet kuullut radiosta jo varmaan lukemattomia kertoja… Mutta loistatko Sinä kuin timantti, joka oikeasti olet? Uskallatko edes loistaa? Vai onko parempi leikkiä vaatimatonta ja vähemmän loisteliasta, jotta tulisi helpommin hyväksytyksi?\nKun pieni ihminen syntyy tänne maailmaan, se tietää olevansa mittaamattoman arvokas ja ihmeellisen täydellinen Yksilö, jolla on tärkeä Elämäntehtävä. Se on kuin loistelias ja ainutlaatuinen Timantti, jonka särmät on hiottu tarkoituksenmukaisesti niin, että Valo loistaa siitä aivan erityisellä tavalla. Mitään virhettä ei ole tapahtunut ”suunnittelu- ja hiontavaiheessa”, vaan kaikki on juuri kuten pitääkin olla. Pieni Timantti on täynnä rakkautta, elämäniloa, energiaa ja intoa alkaa kokea juuri alkanutta elämäänsä. Kaikki muutkin täällä ovat timantteja, mutta koskaan koko maailmankaikkeuden historiassa ei ole ollut samalla tavalla hiottua timanttia, eikä koskaan tule olemaan, kuin tuo yksi ainoa uniikki Timantti. Sitä ei voi verrata muihin timantteihin, koska kaikki ovat keskenään erilaisia ja tarvetta vertailuun ei edes ole. Jokaiselle on tilaa loistaa juuri niin kirkkaana kuin ikinä itse vain haluaa.\nKaikki timantit eivät kuitenkaan päädy jalokivikauppiaalle, vaan monet syntyvät perheeseen, jossa on oma haasteellinen dynamiikkansa ja vanhemmilla omat lapsuuden traumansa ja arkipäivän haasteensa. Ehkä lapsia ei kuulu kehua ettei ne ylpisty, tai ne voivat juuri ja juuri näkyä, mutta eivät saa kuulua… Pieni Timantti saakin alkaa kuulla olevansa ärsyttävä rasite ja turhake, huonompi kaikessa kuin sisaruksensa, hyväksytty ja arvokas vain silloin kuin on kiltti, ahkera ja pärjää koulussa… ”Mikä säkin luulet olevasi!!?! Tollanen lasinsirpale!!”\nEnsimmäisen kerran kun Timantti saa kuulla olevansa lasinsirpale, se lähinnä hämmästyy moista kommenttia. Se tietää mikä ja kuka oikeasti on, joten tuo kommentti jää omaan arvoonsa. Ajan kuluessa Timantti saa kuitenkin enemmänkin kuulla vihaisia ja halveksivia haukkumisia omasta kuvitellusta timanttimaisuudestaan ja se alkaa miettiä jos se oikeasti onkin totta; jos tosiaan on vain luullut koko tämän ajan olevansa arvokas timantti ja tosiasiassa onkin onneton lasinsirpale?!\nKoulussa joutuu pienen ääliöporukan silmätikuksi ihan mistä ”hyvästä” syystä tahansa ja päätyy kiusatuksi sekä ulkopuoliseksi. Joku opettajakin voi kommenteillaan muistuttaa aina välillä vuosien aikana miten huono sitä on, ihan kuin isoveljensä aiemmin. Nuori Timantti on nyt jo ihan varma siitä, että koska tulee kohdelluksi niin kurjasti koko ajan, ja kaikki muut eivät voi olla väärässä, niin Timantin täytyy tosiaan olla arvoton lasinsirpale. Miten noloa ja hävettävää, että on edes kuvitellut olevansa jotain hienoa ja ainutlaatuista… suorastaan naurettavaa!!\nNiin tämä itsensä lasinsirpaleeksi kuvitteleva tarpoo läpi kouluvuodet, yksinäisenä ja itsensä tarpeettomaksi tuntevana. Jatkokoulutukseen ei välttämättä viitsi edes hakea kun ei sinne kuitenkaan pääse kun ”on vain tällainen”… parempi mennä johonkin töihin, hyvä jos jonnekin kelpaa… Parisuhteita tulee ja menee, kaikenlaisia alkoholisoituneita lasinsirpaleita, jotka kohtelevat juuri niinkuin toista lasinsirpaletta voi kohdella… parempi sekin kuin että olisi yksin… Itsestään huolehtiminen jää aivan merkityksettömäksi ”naistenlehtien hömpäksi”, ja näin ollen liikunnasta tai terveellisestä ruokavaliosta ei ole tietoakaan… Sitä todella on kuin arvoton lasinsirpale; onneton, turhautunut ja itsetunto nollassa… ”Ei elämän kuulu olla tällaista!!!”\nMikään timantti ei muutu lasiksi, vaikka joku sanoisikin niin. Ei vaikka sanojana olisi omat vanhemmat, perhe, sukulaiset, opettaja, naapuri, tuttava, työnantaja tai oma kumppani. Vaikka miljoona ihmistä seisoisi timantin ympärillä ja osoittaisi sitä sormella, se ei siitä lasiksi muutu!\nPieni Timantti on kuitenkin vielä niin vaikutuksille altis, että jos auktoriteetit, kuten vanhemmat, sukulaiset tai vanhemmat sisarukset, kyseenalaistavat sen arvon, niin hyvin pian alkaa uskoa sen olevan totta. Monet kommentit ja kokemukset vahvistavat asian olevan niin ja kyseenalaistamatta pieni Timantti luulee tosiaan olevansa arvoton lasinsirpale. Tämä täysin väärä uskomus ja suuri virhe kantaa pahimmillaan läpi koko loppuelämän. Sen ei tarvitse olla niin, eikä kuulukaan olla!\nJokainen meistä on Timantti. Ainutlaatuisella tavalla hiottu Timantti, jolla on omat Oppiläksynsä ja Elämäntehtävänsä. Kukaan ei tänne synny sattumalta ja kaikella on tarkoituksensa, myös niillä särmillä. Vaatii kovaa painetta, että hiilestä puristuu täydellisen loistelias timantti. Älä ole menneiden uskomusten vanki, sillä ne ovat juuri ja ainoastaan vain niitä, uskomuksia! Anna menneiden paineiden olla, jätä ne omaan arvoonsa. Huomaa miten itse olet uskonut kaiken sen mitä sinulle on sanottu. Näitä lannistavia kommentteja ei ole aikoinaan sanottu rakkaudella ja ystävyydellä, joten ne voi viimeinkin jättää omaan arvoonsa. Ainoa asia millä NYT ja tästä eteenpäin on merkitystä, on se mitä Sinä uskot. Mikä on Sinun totuutesi, koska sen mukaan luot oman todellisuutesi ja vedät puoleesi kokemuksia ja ihmisiä, jotka vastaavat Sinun totuuttasi. Muista totuus; Sinä olet ainulaatuinen, rakastettava ja mittaamattoman arvokas Timantti! Ala elää ja toimia sen mukaan, huolimatta siitä mitä olet tähän päivään saakka uskonut ja miten olet tähän saakka elänyt. Anna valon loistaa kaikista särmistäsi!\nShine bright like a diamond! ❤\n19.8.2014 by Nina Rope\nMielen toiminta, osa III\n”Vielä on lomaa jäljellä, vielä tulee ukkospäiviä, vielä voit löytää ampparin…”… vai miten se laulu nyt menikään…?! 😉\nItse asiassa täytyy kyllä sanoa, että on ollut aivan mahtava ja aurinkoinen kesäloma huolimatta satunnaisista kovista ukkoskuuroista ja harvinaisen äkäisistä ampiaisista…! Saan vielä nauttia oleilusta tämän kuun loppuun ja sitten onkin aika aloittaa syksyn terapiasessiot uusien asiakkaiden kanssa.\nTähän lomaan on mahtunut koiriini liittyen sekä luopumista ja surua että uuden pienen perheenjäsenen saapuminen muutama viikko sitten. Elämän yllätyksellisyys ja yhden pienen koiran elämän päättyminen sai taas muistamaan sen miten tärkeää on elää tässä hetkessä, olla kiitollinen ja onnellinen kaikesta kokemastaan hyvästä sekä toteuttaa itseään juuri nyt. Moni arvokas hetki menee helposti täysin ohi kun keho on läsnä, mutta mieli painelee jossain muualla suunnittelemassa, murehtimassa, muistelemassa tai muuten vain jossain haahuilemassa. Menneet tapahtumat ovat mielen muistoja ja ns. tulevat tapahtumat ovat mielen kuvittelua, ainoa mikä on todellinen, on tämä hetki, juuri NYT. Oletko muuten koskaan kiinnittänyt huomiota siihen kuinka kauan pystyt olemaan läsnä tässä hetkessä? Viisi sekuntia? Puoli minuuttia? Kokonaisen minuutin? Et ehkä olekaan huomannut koko asiaa ennenkuin alat todella tiedostaa ja havainnoida miten mielesi hyvin pian jälleen kirmailee omille teilleen… todella rasittavan levoton tyyppi!\nTämän pohjustuksen siivittämänä onkin aika siirtyä jälleen itse asiaan, eli mielen toimintaan. Tässä aiheen kolmannessa ja viimeisessä osiossa on tarkoituksenani kertoa varsinaisesta työstäni, eli siitä miten vuosikymmeniä vanhoihin tapahtumiin voidaan palata ja vielä terapoida ne kuntoonkin.\nHypnoterapia poikkeaa ns. ”perinteisistä” terapiamuodoista siinä mielessä, että varsinainen terapiatyöskentely tapahtuu asiakkaan ollessa hypnoositilassa, eli lisääntyneessä rentoutumisen ja keskittymisen tilassa. Hypnoosissa ollessa, kuten myös esimerkiksi meditoidessa, aivojen sähkökäyrä hidastuu valveillaolon beta -tilasta rauhallisempaan alfa -tilaan, eli ns. hypnoositilaan. Se on täysin luonnollinen tila, jossa jokainen meistä on vähintäänkin kaksi kertaa päivässä, eli juuri herättyämme ja hetkeä ennen nukahtamista. Kaikki hypnoosi on itsehypnoosia ja kaikki kontrolli on asiakkaalla itsellään, joten minunkin tehtävänäni on vain auttaa asiakasta rentoutumaan riittävästi sopivan hypnoositilan saavuttamiseksi.\n”Miksi ihmeessä pitää rentoutua ja olla hypnoosissa; miksi ei voida terapoida normaalisti, ihan vaan jutellen?!”, kysyisi joku. No siksi, koska lähes kaikki käsiteltävät oireet ja ongelmat ovat tunnepuolen asioita, ei järjen ja logiikan. Niin monilla on huonommuuden ja riittämättömyyden tunnetta, pelon ja jännityksen tunnetta, arvottomuuden ja epävarmuuden tunnetta, ahdistuksen ja paniikin tunnetta jne. Järjellä voi tiedostaa olevansa jännittynyt esimerkiksi sosiaalisissa tilanteissa, mutta se ei vielä paljoa auta. Tunnepuolen asiat täytyy käsitellä sen mielen osan edustajan kanssa, joka on niistä vastuussa, ja se on alitajunta. Järjellä on tapana höpöttää ja selittää niin paljon koko ajan, että alitajunnan kanssa ei pääsekään niin vain yhteyteen aivojen ollessa aktiivisessa beta -tilassa. Miellyttävän rentoon hypnoositilaan vaipuminen ikään kuin siirtää järkeä sen verran sivuun, että alitajunnan portit aukeavat ja myös sen kanssa päästään tekemään yhteistyötä. Hypnoosissa ollessa asiakas on kyllä tietoinen koko ajan siitä missä on, mitä kokee ja kertoo, mutta asioita ja muistoja tulee ihan toisella tavalla mieleen kuin valveilla ollessa.\nAlitajunnalla on vain yksi aikamuoto; Nyt. Se ei tunne käsitystä huomenna, lähiaikoina, viiden vuoden kuluttua, vaan se on todellinen läsnäolon mestari ollessaan tässä hetkessä, juuri nyt. Tämän terapiamuodon loistava helmi ja ydin onkin siinä, että hypnoosia hyödyntäen pystymme siirtämään tuota nyt -hetkeä taaksepäin ja kokemaan jonkun menneen tilanteen uudestaan ikään kuin se tapahtuisi juuri nyt. Normaalisti jos kysyttäisiin aikuiselta ihmiseltä esimerkiksi hänen ensimmäisestä koulupäivästään; millainen sää oli, miten hiukset oli laitettu ja millaiset vaatteet ja laukku pienellä oppilaalla oli, niin tuskinpa muistaisi kaikkea kovinkaan hyvin, jos lainkaan. Valveilla ollessa tietoisten muistojen hakeminen aivoissa kulkee tiettyjä hermoratoja pitkin. Henkilön ollessa hypnoosissa kehotettaisiin häntä menemään ajassa taaksepäin ensimmäiseen koulupäiväänsä, jolloin alitajunnan kanssa työskennellessä ne muistot haetaankin toista hermoratojen reititystä pitkin. Sitä näkee ja kokee olevansa tuo aloitteleva ekaluokkalainen juuri nyt ja voikin kertoa sujuvasti vaatteistaan, hiuksistaan, laukustaan ja siitä millainen ilma on. Mielenkiintoista, eikö?!\nKuten olen aiemmin kertonut, niin alitajunta on vastuussa käyttäytymisestämme, tunteistamme ja sinne on tallennettu kaikki kokemamme aina kohdusta saakka, jopa kauempaakin. Se tietää mistä on saanut alkunsa esimerkiksi se, että sitä edelleen tänä päivänä pelkää tulevansa hylätyksi ja kokee myös turvattomuuden tunnetta. Analyyttisen / kliinisen hypnoterapian ideana onkin etsiä haasteellisen tunteen tai tuntemuksen alkuperäinen syy ja käydä se tapahtuma uudestaan läpi tietäen kaiken sen minkä nyt aikuisena tietää. Hypnoositilassa ollessa ja alitajunnan kanssa työskennellessä sitä kokee menneisyyden tapahtuman uudestaan tunteiden kera ikään kuin se tapahtuisi juuri nyt, huolimatta siitä minkä ikäinen tapahtumahetkellä on aikoinaan ollut.\nSamaan aikaan järki on kuitenkin täysin tietoinen nykyhetkestä ja kaikesta siitä mitä omassa elämässä on tapahtunut aina tähän päivään saakka. Se voi kieltämättä olla aluksi hieman hämmentävää kun kokee yhtäkkiä olevansa vuoden vanha ja makaavansa pinnasängyssään huutamassa kurkku suorana äitiä, joka ei kuitenkaan tule… Pieni ihminen tulkitsee tilanteen niin, että on tullut hylätyksi ja siitä nousee valtava turvattomuuden tunne. Samaan aikaan aikuisen ihmisen järjellä ja elämänkokemuksella sitä on täysin tietoinen siitä miten vauvana on kokenut tuon tapahtuman ja toisaalta tietää myös faktat siitä oliko oikeasti hylätty, vai miksi äiti ei heti tullut. Kun se tapahtuma käydään uudestaan läpi aikuisen ihmisen näkökulmasta terapeuttisia työkaluja ja menetelmiä hyödyntäen, niin sen jälkeen voidaan alkaa vahvistaa aikuisen ihmisen perusturvallisuuden tunnetta. Turvattomuuden tunteesta johtunut kontrolloimisen tarvekin alkaa vähentyä ja tilalle tulla luottamusta siihen, että kaikkea ei tarvitse yrittää hallita ja muutkin osaavat tehdä asioita. Vapautuu valtava määrä energiaa elämästä nauttimiseen ja itselle tärkeiden asioiden tekemiseen.\nPositiivisten muutosten käynnistäminen ei vaadi suinkaan aina terapiaa, vaan itsekin voi alkaa muokata asenteitaan ja elämäänsä alitajunnan avulla. Kuten olen aiemmin kertonut, niin alitajunta toimii mielikuvilla ja mielikuvituksella. Kun tähän yhdistetään myös alitajunnan vastuulla olevat tunteet ja aikamuoto NYT, niin saadaan aikaan mielikuvaharjoitukset, joita käytetään paljon esimerkiksi osana urheilun henkistä valmennusta. Mielikuvaharjoituksia tehdessä on hyvä löytää rauhallinen hetki ja paikka, jossa voi ottaa rennon asennon ja sulkea silmänsä muutamaksi minuutiksi. Harjoituksen ideana on kuvitella sielunsa silmin haluttu positiivinen lopputulos ikään kuin se olisi totta jo nyt. Samaan aikaan ollaan tietoisia myös kehon senhetkisestä rentoudesta, rauhallisesta hengityksestä ja tasaisesta sydämen sykkeestä.\nJos esimerkiksi haluaisi olla palavereissa rento ja luonteva, niin mielikuvaharjoitusta tehdessä kiinnitettäisiin huomiota aluksi siihen miltä oma keho ja hengitys tuntuu NYT kun on rento ja luonteva (kuten sitä onkin siinä hetkessä). Sen jälkeen nuo tuntemukset yhdistetään mielikuvaan palaverissa olemiseen rentona ja luontevana, aikamuodolla nyt. Yksinkertaistettuna harjoitus menisi seuraavanlaisesti: ”Nyt kun olen rento ja luonteva ja olen palaverissa; miltä hengitykseni nyt tuntuu (syvää ja rauhallista)? Miltä hartiat, ja kädet tuntuu (rennoilta)? Mitä näen ja kuulen nyt kun olen palaverissa rentona ja luontevana? Miltä ääneni kuulostaa nyt kun olen rento ja luonteva? Miltä näytän ulospäin?”\nAlitajunta on sellainen, että jos joku asia on niin hyvin kuviteltu, että voi lähes tuntea ja kokea sen kaikilla aisteillaan, niin alitajunta ei tiedä onko se totta vai ei. Jokainen positiivinen mielikuvaharjoitus vahvistaa uutta toimintatapaa ja uutta hermorataa aivoissa, mutta se vaatii tietysti toistoja. Ei lihaksetkaan kasva ja vahvistu muutamasta punnerruksesta, mutta siitä se positiivinen muutos kuitenkin alkaa!\nMielen toimintaan liittyvän artikkelisarjan päätteeksi haluaisin vielä korostaa sitä, että vaikka olisikin varhaislapsuudessaan joutunut kokemaan kaikenlaisia haasteellisia ja ikäviä asioita, ja ne ovat siitä asti muokanneet haitallisesti minäkuvaa ja itsetuntoa, niistä EI todellakaan tarvitse kärsiä koko loppuelämänsä ajan! Hypnoosin avulla alitajunnan kanssa terapoiden mennään ”suoraan asiaan”, eli suoraan ongelmien ytimeen ja korjataan ne sitä kautta, jolloin on mahdollista vihdoinkin alkaa vahvistaa itsessä jo olemassa olevia positiivisia ominaisuuksia, minäkuvaa ja itsetuntoa. Kaikillla on oikeus saada elää onnellisena ja tyytyväisenä itsensä näköistä elämää, huolimatta siitä millaisen lapsuuden on aikoinaan kokenut! Olen äärettömän kiitollinen siitä kun saan tehdä näin arvokasta työtä; vapauttaa menneisyyden taakoista ja rajoittavista uskomuksista ja auttaa tulemaan sellaiseksi kuin oikeasti sisimmässään on ❤\n6 196 hits


Tuomas Ahola TUOTANNON LÄPIMENOAJAN LYHENTÄMINEN ESIMERKKINÄ EDUX-OVET OY - PDF\nTuomas Ahola TUOTANNON LÄPIMENOAJAN LYHENTÄMINEN ESIMERKKINÄ EDUX-OVET OY\nDownload "Tuomas Ahola TUOTANNON LÄPIMENOAJAN LYHENTÄMINEN ESIMERKKINÄ EDUX-OVET OY"\n1 Tuomas Ahola TUOTANNON LÄPIMENOAJAN LYHENTÄMINEN ESIMERKKINÄ EDUX-OVET OY Opinnäytetyö KESKI-POHJANMAAN AMMATTIKORKEAKOULU Puutekniikan koulutusohjelma Maaliskuu 2008\n2 SISÄLLYS TIIVISTELMÄ ABSTRACT 1 JOHDANTO 8 2 YRITYSESITTELY: EDUX-OVET OY 9 3 TILAUKSEN ETENEMINEN TUOTANNOSSA 10 3 TILAUKSEN ETENEMINEN TUOTANNOSSA 10 4 VARASTON OHJAUS Raaka-aine ja komponenttivarastot Varastojen täydennys 13 5 TUOTANNON ALKUVAIHEIDEN KUVAUS Oven valmistus Kehyspuun höyläys Oven runkokehyksen kasaus ja eristys Oven pintalaminaatin liimaus Pintalaminaatin liimaus runkokehykseen Oven CNC-työstöt Oviaihion pintakäsittely Karmien valmistus Karmin höyläys Karmin tapitus ja heloitus Karmien pintakäsittely 33 6 RATKAISUEHDOTUKSIA LÄPIMENOAJAN PARANTAMISEKSI Oviaihion valmistus Kehyspuun höyläys, runkokehyksen kasaus ja eristys Oven pintalaminaatin valmistus ja liimaus runkokehykseen Oviaihion CNC-työstöjen sujuvuuden parantaminen Oviaihion pintakäsittelyprosessin nopeuttaminen Karmien valmistuksen kehittäminen Karmien höyläys laatunäkökohdat ja tarve huomioiden Karmien tapitus- ja heloitustyöstöjen limittäminen ovilehtien valmistuksen yhteyteen Karmien pintakäsittelyprosessin kehittäminen Kapeikkoajattelun hyödyntäminen JOT -toimintamallin käyttöönotto 50 8 TULOKSET JA POHDINTA Raaka-aine- ja komponenttivaraston kulutusseuranta Tuloksia työvaihekohtaisista parannusehostuksista 56\n3 8.3 Läpimenoajan lyhentäminen tuotannon sujuvuutta parantamalla Työjono Työpisteillä tapahtuvat valmistusvaiheiden limitykset Valmistuksen aloituksen ajoitus Tuotannonohjaustapojen muuttaminen 60 LÄHTEET LIITTEET\n4 TIIVISTELMÄ OPINNÄYTETYÖSTÄ Yksikkö Aika Keski-Pohjanmaan ammattikorkeakoulu, Ylivies kan yksikkö Koulutusohjelma Puutekniikan koulutusohjelma Työn nimi Tuotannon läpimenoajan lyhentäminen Esimerkkinä Edux-ovet Oy Työn ohjaaja Heikki Salmela Työelämäohjaaja tuotantopäällikkö Aarre Kujala, Edux-ovet Oy Tekijä/tekijät Tuomas Ahola Sivumäärä 64 Opinnäytetyön aiheena on tuotannon läpimenoajan lyhentäminen. Esimerkkiyrityksenä työssä on nivalalainen, rakennuspuusepänteollisuuden toimialalla ovituotantoa harjoittava Edux-ovet Oy. Työssä käsitellään ovitehtaan tuotantoprosessin alkuvaiheita valmiista työmääräimestä oviaihion pintakäsittelyyn. Työn tavoitteena on aikaansaada käytännön läheinen ja helposti toteutettava, toimiva tuotantoprosessi ovitehtaaseen. Tavoitteena on myös pienellä kehitystyöllä parantaa tehtaan tuotantokapasiteettiä jo olemassa olevien resurssien avulla. Työn toteutus aloitetaan tehtaan nykytilan kuvauksella, joka toteutetaan alkutuotannon työvaiheet läpikäyden. Tämän perusteella laaditaan parannusehdotuksia työvaihekohtaisiin toiminta- ja työmalleihin sekä tuotannonohjausperiaatteisiin. Laadituissa parannusehdotuksissa kiinnitetään huomiota myös sujuvan kokonaisuuden aikaan saamiseksi koko alkutuotannon osalta. Työn tuloksena syntyy toimiva ja joustava valmistusjärjestelmä ovituotantoon. Tehtaan keskeneräisen työn ja tuottamattoman työn määrät vähenevät ja sen tuloksena läpimeno-aika lyhenee. Lyhyempi läpimenoaika ja sujuva tuotanto kasvattavat\n5 myös tehtaan tuotantokapasiteettia. Asiasanat ovituotanto, läpimenoaika, tuotannonohjaus\n6 ABSTRACT CENTRAL OSTROBOTHNIA Date UNIVERSITY OF APPLIED SCI ENCES Degree programme Wood technology Name of thesis Shortening the lead time Case Edux-ovet Oy Instructor Heikki Salmela Supervisor Production manager Aarre Kujala, Edux-ovet Oy Author Tuomas Ahola Pages 64 The subject of this diploma work is shortening lead time in Edux-ovet Oy which is operating in construction timber industry, and manufacturing doors. The focus is on the early stages of the production including the steps from receiving a work order to finishing a door blank. The purpose of this diploma work is to create a practical and feasible manufacturing process for door industry. In additional the target is to improve the production capacity with already existing resources. First, the factory s present state is reported and the early stages of production in the factory are presented. On the basis of this information suggestions are made for improving all production stages and also production management models. In the suggested improvements attention is paid also to general functionality in the whole primary production. As a result of this work result a functional and flexible manufacture system to door industry was created. Consequently, the amount of unaccomplished production and unproductive work decreases which shortens the lead time. Shorter lead time\n7 and functional production will increase the production capacity of the factory. Key words door production, lead time, production control\n8 8 1 JOHDANTO Opinnäytetytön valinta kesätyö- ja harjoittelupaikastani Edux-ovet Oy:ltä oli selkeä. Noin vuoden mittainen työsuhteeni kyseisessä yrityksessä helpotti merkittävästi työn aiheen valintaa ja myöhemmin sen rajausta. Aiheen valintaan sain melko vapaat kädet, mutta yrityksessä toivomukset liittyivät selkeästi tuotannon sujuvuuden ja ohjauksen parantamiseen. Muutamista esittämistäni vaihtoehdoista aiheeksi valittiin tuotannon läpimenoajan lyhentämistä käsittelevä työ. Työstä saatavat tulokset olisivat näin myös yrityksessä suoraan hyödynnettävissä. Kyseisen tyyppisen työn tarve kohdistui selkeästi tuotantoprosessin alkupäähän. Tuotannon loppupäähän oli lähiaikoina tulossa investointeja ja tuotannon loppuosaa oltiin jo yrityksen puolelta kehittämässä. Ongelmina nykyisessä tuotannossa olivat mm. useamman oven käsittävän tilauksen pitäminen koossa koko tuotannon ajan sekä saman tilauksen karmien ja ovilehtien valmistusajankohdan suuret erot. Ne johtivat suureen keskeneräisen- ja tuottamattomantyön määrään Työ rajattiin käsittelemään oven alkutuotantoa valmiista työmääräimestä oviaihion pintakäsittelyyn. Työn toteutusmallina olisi alkutuotannon työvaiheiden läpikäynti ja ratkaisuehdotusten laadinta niin työvaihekohtaisesti kuin kokonaisuus huomioiden. Lisäksi työhön liitettiin pienempinä osina varaston ohjauksen tarkastelu ja selvitys läpimenoajan lyhentämisen mahdollisuuksista eri tuotannon ohjauksen mallien avulla. Työssä ei tultaisi teoreettisesti laskemaan tai konkreettisesti mittaamaan todellisia läpimenoaikoja. Työn tuloksena syntyy ovituotantoon toimiva valmistusjärjestelmä, joka mahdollistaa nopeamman läpimenoajan ja näin kasvattaa tehtaan tuotantokapasiteettia. Opinnäytetyössä ratkaisuehdotusten laadinnassa hyödynnettiin käytännön kokemuspohjaa ovituotannosta. Teoriaa tuotannon läpimenoajan lyhentämiseen tähtäävistä toimista haettiin mm. opetushallituksen verkkomateriaalista, Tuottava tehdas ja sekä Suomen Metalliteollisuuden Keskusliiton tuottamasta aineistosta.\n9 9 2 YRITYSESITTELY: EDUX-OVET OY Edux-ovet Oy on vuonna 1990 Nivalan Välikylälle perustettu rakennuspuusepänteollisuutta harjoittava perheyritys. Yritys on aloittanut puunjalostuksen maatalouden sivuelinkeinona tilan konehallissa. Nopeassa kasvussa oleva yritys alkoi 2000-luvun alussa tuottaa ovia Edux-nimellä, mistä yhtiö sai myös uuden nimensä. Nykyään yrityksellä on noin 2500 neliömetriä tehdastilaa. Myös konekanta on nykyaikaista ja automatisoitua. Yritys työllistää kolmisenkymmentä työntekijää ja tuotantoa pyöritetään kahdessa vuorossa. Yrityksen liikevaihto (2006) oli noin 4 milj. euroa ja tuotantokapasiteettia noin ovea vuodessa. (Varis 2006, ) Yrityksessä alun perin mukana olleet ikkunat ja ovet kuuluvat edelleen tuotevalikoimaan. Ovet ovat kuitenkin siirtyneet selkeästi päätuotteeksi, ja niiden valmistukseen onkin viimeaikoina panostettu. Yritys valmistaa ulko- ja väliovia sekä ns. osastoivia ovia. Myös paneloidut ovet ja puu-alumiini-parvekeovet kuuluvat mallistoon. Kaikissa lämpöovissa on ulkopintana maalattu hdf-levy, jonka pintakuviot tehdään urittamalla. Kaikki ulko-ovet on saatavissa myös palo- ja desibeliluokiteltuina. Yrityksen vahvuuksiin kuuluvat standardiovien lisäksi myös mittatilausovet ja erikoisväriset ovet. Lisäksi on mahdollista tilata kohokuvioinnein varustettuja ovia. (Varis 2006, ) Yrityksen asiakkaisiin kuuluvat kotimaassa rakennusalan ammattilaiset, elementtija hirsitalotehtaat sekä yksityisasiakkaat. Kolmannes yrityksen tuotannosta menee vientiin. Tärkeimpänä vientikohteena on Etelä-Norjassa sijaitseva tukkuliike Dormax AS. Norjaan ensimmäiset ovet toimitettiin kesäkuussa Vientikauppa on kovaa vauhtia nousemassa mittavaksi osaksi liiketoimintaa. (Varis 2006, )\n10 10 3 TILAUKSEN ETENEMINEN TUOTANNOSSA Asiakkaalle lähetetyn tilausvahvistuksen jälkeen alkaa työmääräimen laadinta tilauksen pohjalta tuotantoa varten. Työmääräimeen kirjataan kaikki tarvittavat tiedot oven valmistamisesta asiakkaan toiveiden mukaiseksi. Oven valmistuksen aloitus sovitetaan työjonoon sopivalle viikolle tuotannonohjausjärjestelmän perusteella. Ennen työmääräimen siirtymistä tuotannon alkupäähän, huolehditaan tarvittavien komponenttien ja varusteiden, kuten lasielementtien ja erikoishelojen tilaamisesta oven loppukokoonpanoa varten. Oven runkokehyksen valmistukseen laaditaan yhteiset katkaisulistat yhden viikon tilauksista. Lopuksi valmiit työmääräimet toimitetaan CNC-koneelle. Katkaisulistojen perusteella aloitetaan oven runkokehyksen valmistus. Runkokehykseen käytettävät aihiot katkotaan, kehykset kasataan, eristetään ja ovilaminaatit liimataan eristettyihin kehyksiin. Tämä useamman eri työvaiheen sisältävää kokonaisuutta voidaan pitää tilauksen kohdentamispisteenä osalle tilauksista. Tilauksen kohdentamispiste OPP (order penetration point), tarkoittaa kohtaa tuotteen arvoketjussa, jossa tuote liitetään tiettyyn asiakkaaseen (Torkko 2002). Erityisesti erikoismittaisissa ovissa, tuote liitetään tiettyyn asiakkaaseen jo tuotannon tässä vaiheessa. Kyseinen työvaihekokonaisuus määrittää sen mitä tehtaassa milloinkin tehdään. Seuraavat työvaiheet ovat sidottuina ensimmäiseen työvaihekokonaisuuteen niin työjärjestyksen kuin osaltaan kapasiteetinkin suhteen. Tilaus etenee ensimmäisestä työvaiheesta eteenpäin työntöohjatusti. Työjärjestyksen pitäminen oikeana ja töiden sujuva ja katkeamaton eteneminen ovat tärkeitä seuraavien työvaiheiden kapasiteetin ylläpidon kannalta. Myös varastojen toiminta korostuu, koska raakaaineiden jatkuva saanti ensimmäiseen työvaihekokonaisuuteen on oltava mahdollinen. Kun tilaus on päässyt läpi alun työvaiheista, siirretään aihiot CNC-koneelle. Tässä vaiheessa tarkka, tiluskohtaisesti laadittu työmääräin otetaan mukaan oven valmistukseen. Kuten edellä mainittiinkin, erikoismittaisten ovien osalta tilauksen\n11 11 kohdentamispiste asettuu heti tuotannon alkupäähän. Vakiomittaisten ovien osalta tilaus kohdistetaan tiettyyn asiakkaaseen vasta CNC-työstöjen yhteydessä. Oviaihio koneistetaan työmääräimen perusteella niin ovimalliltaan kuin heloituksiltaan asiakkaan toiveiden mukaiseksi. Valmiiseen aihioon merkataan tilausnumero ja mahdollinen värikoodi. Tarvittaessa tehdään työmääräimen pohjalta vielä karmit ovilehdelle. Tämän jälkeen aihiot karmeineen ovat valmiina pintakäsiteltäväksi. Seuraavaksi tilauskohtainen työmääräin siirtyy suoraan loppukokoonpanoon odottamaan ovilehtien ja karmien valmistumista pintakäsittelystä. Pintakäsittelyssä tilaus etenee edelleen työntöohjatusti. Maalattavana on vain se määrä mikä saadaan CNC-koneelta läpi. Lavakohtaiset ovilehtiniput pyritään pitämään toisista erillään valmistusjärjestyksen säilyttämiseksi. Karmien pintakäsittely mahdollisimman samanaikaisesti ovilehden kanssa on tärkeää sujuvan läpimenon kannalta. Pintakäsittelystä ovilehtiniput siirretään tuotannon loppupäähän, kokoonpanoon. Kokoonpanojärjestyksen määrittävät valmistumisjärjestys, mutta ennen kaikkea työmääräimen toimitusviikko. Loppukokoonpano suoritetaan työmääräimen pohjalta ja ovesta rakennetaan asiakkaan toiveiden mukainen. Lopuksi ovi nostetaan kuormalavalle, pakataan ja toimitetaan asiakkaalle.\n12 12 4 VARASTON OHJAUS 4.1 Raaka-aine ja komponenttivarastot Ovituotannossa alkutuotannon läpimenoajan kannalta tärkein osa-alue varastoitavissa materiaaleissa ovat raaka-aine ja komponenttivarastot. Varastojen toiminta on tärkeä osa joustavaa tuotantojärjestelmää. Tilauksen valmistumisen jälkeen tuotteen valmistuksen aloittaminen ei saa jäädä kiinni siitä, ettei tarvittavaa raakaainetta löydy varastosta. Kun valmistuksen aloitusta joudutaan lykkäämään aivan tuotannon alkumetreillä, kertaantuu viive nopeasti tuotannon loppuvaiheeseen ja tilausta ei saada lähtemään ajallaan. Samaan lopputulokseen johtaa tilanne jolloin tuotannon keskivaiheilla huomataan puuttuvan tarvittavia komponentteja ja tilauksen eteneminen pysähtyy. KUVIO 1. Sahatavaran varastointi Kuopin yliopiston Avoimen yliopiston ja Pohjois-Savon ammattikorkeakoulun aineistossa huomioidaan hyvin varastoinnin kaksi kääntöpuolta. Varastoihin sitoutuu paljon pääomaa, joten suurien varastojen pitäminen ei ole järkevää. Toisaalta, jos varastoja ei juuri ole, saattaa toimitusaika venyä pitkäksi ja kauppa menetetään, mahdollisesti kilpailijalle. (Kuopion yliopiston Avoin yliopisto ja Pohjois-Savon Ammattikorkeakoulu 2003)\n13 13 Suuret raaka-ainevarastot eivät ole järkeviä toimivassa yrityksessä. Suuren pääoman lisäksi varaston kierto hidastuu, jolloin pääomaa ei saada muutettua rahaksi. Ylimääräisen tavaran varastointi vaatii myös paljon varastotilaa. Suuret sahatavara-, HDF-levy- ja EPS-eristeniput muodostavat ovituotannon alkuvaiheen raaka-ainevarastojen kattavimman osan (KUVIO 1). Jos edellä mainittujen raaka-aineiden määrä varastossa on suuri, ne vievät paljon tilaa ja varastoon ei tällöin saada tarpeeksi monipuolisesti muita tarvittavia raaka-aineita. Nykyisen suuntauksen mukaan varastoja on pidettävä siellä missä se on järkevää, huomioiden samalla järkevän varaston koon (Kuopion yliopiston Avoin yliopisto ym. 2003). Myös tarpeettoman raaka-aineen varastointi, varsinkin pienissä varastoissa vaikeuttaa varaston hallintaa. Kun tarvittavan raaka-aineen saamiseksi joudutaan siirtelemään useita muita raaka-ainenippuja, on varaston tehokkuus huono. Pienen varastotilan toimivuus korostuu mm. saha- ja levytavaran varastoinnissa, jolloin sahatavaranippuja ei voida jättää ulos, vaan kaikki käyttöön tuleva raakaaine on saatava säältä suojaan kosteuselämisen torjumiseksi. 4.2 Varastojen täydennys Toimiva varastonhallinta tarkoittaa myös toimivaa varastontäydennysmenetelmää. Nopeaa tuotteen läpimenoa tavoiteltaessa, valmistuksen aloitusta ei voi siirtää sen takia, ettei varastoon ole muistettu tilata juuri tarvittavaa raaka-ainetta. Hankala tilanne syntyy myös silloin, jos saman asiakkaan tilauksesta puuttuu vain yksi ovi, jota ei voida tehdä raaka-aineen puuttumisen vuoksi. Silloin, kun tuotteen kysyntä on hyvin ennustettavissa, toimivaksi varastojen täydennysjärjestelmäksi soveltuu tilauspistejärjestelmä (KUVIO 2. Kuopin yliopiston Avoin yliopisto 2003). Tämä soveltuu käytettäväksi erityisesti, kun ei ole vaaraa tuotteiden jäämisestä käsiin. Tuotteiden menekin ollessa jatkuva myös varaston arvo pysyy siedettävällä tasolla. Tilauspistejärjestelmässä tilattavien raakaaineiden tai komponenttien tilattava määrä pysyy vakiona ja tilausten välinen aika\n14 14 vaihtelee. Määräävänä tekijänä on varastossa jäljellä oleva määrä raaka-aineita. (Kuopion yliopiston Avoin yliopisto ym ) KUVIO 2. Tilauspistejärjestelmä (Kuopion yliopiston Avoin yliopisto ym ) Palvelutaso ja varmuusvarasto ovat oleelliset käsitteet tilauspistejärjestelmässä. Palvelutasolla tarkoitetaan osuutta kysynnästä eli tilausten määrää, joka pystytään olemassa olevalla raaka-ainemäärällä tyydyttämään. Varmuusvarastolla tarkoitetaan sitä varaston osaa, joka on laskettu puskuriksi vähän yli kysynnän. Varmuusvarastolla voidaan ehkäistä tuotannon katkeaminen silloin, kun tapahtuu toimitushäiriöitä. (Kuopion yliopiston Avoin yliopisto ym. 2003) Tilauspistejärjestelmän käyttöönoton avulla voidaan ehkäistä tuotannon alkuvaiheessa syntyvät, materiaalipuutteesta johtuvat tuotantokatkokset. Tilauspistejärjestelmällä voidaan olettaa tapahtuvan sahatavaran, eristeiden ja pintalaminaatin valmistuksessa käytettävien levyjen menekkiseuranta ja täydennystilausten ajankohta. Koska tilauspistejärjestelmässä täydennyksen määrä on aina sama, täytyy jokaiselle raaka-aineelle ja komponentille määrittää erikseen järkevä tilauspiste. Raaka-ainekohtaisen tilauspisteen määrittämiselle on olemassa yksinkertainen kaava. Vaasan yliopiston täydennyskoulutuskeskuksen verkkomateriaalissa tilauspisteen laskemiselle on yksinkertainen kaava: Tilauspiste = Perusvarasto + Toimitusajan kulutus / Menekki (Vaasan yliopiston täydennyskoulutuskeskus 1998).\n15 15 Jotta tilauspistejärjestelmä saadaan toimimaan halutulla tavalla, täytyy jonkin mittarin avulla pystyä seuraamaan reaaliaikaisesti varastojen tilaa. Yksi tapa varastomäärien seuraamiselle on tuoterakenteen perusteella laadittu osaluettelo (TAU- LUKKO 1) ja varastosaldolista (TAULUKKO 2). TAULUKKO 1. Osaluettelo Ulko-ovi runko osaluettelo tilaus/kpl vk1 vk2 9M x 20M M x 21M M x 20M M x 21M M x 20M 9M x 21M 10M x 20M 10M x 21M Tilausnro. pos. koodi nimi määrä/kpl määrä/kpl määrä/kpl määrä/kpl 1 A HDF-levy 3,2mm A HDF-levy 6mm A Alumiini 9 x A Alumiini 9 x A Alumiini 10 x A Alumiini 10 x A Fuma-viilu A Tappikappale "9" A Tappikappale "10" A EPS x A EPS x A EPS x A EPS x A Kehyspuu 2052/ A Kehyspuu 1952/ Osaluetteloon kirjataan eri ovikokojen käyttämät raaka-ainemäärät ja lajit. Tilausmäärien pohjalta ohjelmaa laskee kunkin raaka-aineen viikkokulutuksen. Varastosaldoa ilmoittava taulukko on tilauspistejärjestelmän toiminnan ydin. Taulukon alkusaldo-kohtaan merkataan varastomäärät kutakin raaka-ainetta. Osaluetteloon merkityt tilausmäärät vähentävät varastosaldoa alkusaldo-kohdasta ja kyseisen viikon kohdalle päivittyy varaston reaaliaikainen tilanne. Ohjelmaan syötetään tilauspistejärjestelmän toiminnan varmistava varmuustaso jokaiselle raaka-aineelle. Se ei ole nollaraja, kuten esimerkkiohjelmassa, vaan jokin määrä, minkä avulla tuotanto pyörii ennen täydennystilauksen saapumista. Varastosaldo-taulukkoa täytetään luonnollisesti myös silloin, kun raakaainetoimittajalta saapuu täydennyskuorma tehtaalle. Saapuneiden raaka-aineiden määrä kirjataan alkusaldo-sarakkeeseen sovitulla tavalla. Esimerkkinä täydennyksestä sahatavara kirjataan ohjelmaan toimituksen metri-/kappalemäärän perusteella ja eriste-/levytavara kappalemäärän perusteella oikean levykoon ilmoittamaan sarakkeeseen. Jotta ohjelma saadaan toimimaan aina reaaliajassa, on oh-\n16 16 jelman ylläpitoon saatava tietokone tuotannon alkupäähän. Työntekijä, kuka purkaa tavarantoimittajan täydennyskuorman vastaa myös ohjelman varastosaldon päivityksestä. TAULUKKO 2. Varastosaldo Varastosaldo pos. koodi nimi alkusaldo vk1 vk2 1 A HDF-levy 3,2mm ,00 216,00 2 A HDF-levy 6mm ,00 120,00 3 A Alumiini 9 x ,00 856,00 4 A Alumiini 9 x ,00 620,00 5 A Alumiini 10 x ,00 900,00 6 A Alumiini 10 x ,00-40,00 7 A Fuma-viilu ,00-64,00 8 A Tappikappale "9" ,00-124,00 9 A Tappikappale "10" 200 0,00-140,00 10 A EPS x ,00 98,00 11 A EPS x ,00-20,00 12 A EPS x ,00 70,00 13 A EPS x ,00-40,00 14 A Kehyspuu 2052/ ,00-320,00 15 A Kehyspuu 1952/ ,00 156,00\n17 17 5 TUOTANNON ALKUVAIHEIDEN KUVAUS 5.1 Oven valmistus Kehyspuun höyläys Oven valmistus alkaa oven runkokehykseen tulevan kehyspuun höyläyksellä. Höyläys toteutetaan kuusikaraisella listahöylällä (KUVIO 3). Kehyspuuna käytetään kolmesta sormijatketusta lamellista liimattua mäntylankkua tai kertopuulamellin ja oksattoman mäntylamellin liimattua yhdistelmää. Raaka-aineniput toimitetaan tehtaalle joko valmiiksi määrämittaan katkottuina tai kuusimetrisinä sahatavarajalostenippuina. Valmiiksi määrämittaan katkaistu nippu voidaan suoraan höylätä. Pitkä nippu katkaistaan useimmiten kahdesta kohdasta tietyin perustein, jonka jälkeen lyhyemmät niput höylätään. KUVIO 3. Listahöylä Höyläyksessä aihio höylätään poikkileikkaukseltaan suorakulmion muotoiseksi ja puuta poistetaan joka sivulta vajaa viisi millimetriä. Höylätyt lankut ladotaan niille varattuihin häkkeihin. Kehyspuuta höylätään kerralla noin viikon tarpeeseen. Kulutus on kuitenkin riippuvainen viikon tilauskannasta. Työvaiheena kehyspuun höyläys on nopea. Suurimpana ongelmana nykyisessä tuotannossa on höyläystarpeen myöhäinen huomioiminen. Vaikka puutteen huo-\n18 18 maamisen jälkeen saadaan tarvittavaa aihiota höylättyä yleensä nopeasti, voi silti syntyä tilanteita, jolloin runkokehyksiä ei voida kasata materiaalipuutteen takia. Toinen, hankala tilanne tuotannon alkuvaiheessa syntyy, kun kehyspuuta on höylätty vain yhtenä pituutena. Tällöin vakiomittaisia ovikokoja korkeampien, mittatilausovien runkokehyksiä ei voida kasata ja tuotannon aloitus myöhästyy Oven runkokehyksen kasaus ja eristys Oven runkokehyksen rakenne on yksinkertainen. Vakiorakenteisessa ulko-ovessa kehys muodostuu neljästä osasta. Sivukappaleina käytettävistä kehyspuista ja alaja yläkappaleina käytettävistä ns. tappikappaleista. Sivupuina käytetään edellä mainittua kehyspuuta ja tappikappaleina määrämittaan katkottua ja höylättyä, mitoitukseltaan hiukan järeämpää sahatavarakomponenttia. KUVIO 4. Kehyspuristin Kehys kasataan niittaamalla se sisänurkista kehyspuristimessa (KUVIO 4). Niittaus tehdään molemmin puolin aihiota. Liitosta vahvistetaan vielä ennen niittausta levittämällä akryylimassaa liitokseen. Kehyksiä kasataan katkaisulistojen perusteella tilanteesta riippuen muutaman päivän tarpeisiin. Vakiomittaisten ovien kehyksiä kasataan lisäksi jonkin verran varastoon. Varastoa voidaan käyttää hyödyksi seuraavien tilausten osalta. Asiakaskohtaisiin ja mittatilausovien kehyksiin merkataan tilausnumerot kehyksen sivuosiin.\n19 19 Valmis kehys eristetään styroksilevyn kaltaisella, rakenteeltaan selvästi tiheämmällä EPS-eristeellä. Eristeet toimitetaan tehtaalle valmiiksi määrämittaan sahattuina kappaleina. Valmiita levynmittoja on neljä. Määrämittaisista levyistä voidaan kasata neljää eri vakio-ovikokoa. Erikoismittaisiin oviin eristeet joudutaan sahaamaan levysirkkelillä. Tarvittavan kokoinen eriste leikataan pienentämällä tai jatkamalla valmista määrämittaisena toimitettua levyä siten, että materiaalihukka on mahdollisimman pieni. Eristetyt kehykset kasataan lopuksi kuormalavoille odottamaan pintalaminaatin liimausta runkoaihioon (KUVIO 5). Niput pyritään muodostamaan siten, että lavalla olevat aihiot ovat samaa ovityyppiä ja ovien toimitusviikot ovat lähellä toisiaan. KUVIO 5. Eristettyjä runkokehyksiä Oven runkokehyksen kasaus ja eristys etenevät pitkälti vapaasti työntekijän määrittämässä valmistusjärjestyksessä. Kun viikkokohtaiset katkaisulistat tuodaan säteissahalle valmistusta odottamaan, aloitetaan valmistus yleensä helpoimmasta, vakiomittaisten ovien valmistuksesta. Tällöin kaikista saaduista listoista tehdään yleensä ensin kehykset vakiomittaisille oville ja vasta sen jälkeen mittatilausovien kehykset. Tämä johtaa siihen, että valmistusjärjestys menee sekaisin jo tuotannon tässä vaiheessa ja tilauksen valmistuminen jää odottamaan mittatilausovien valmistumista tuotannon loppupäässä. Toinen selkeä ongelmakohta tuotannossa syntyy siinä vaiheessa, kun saman asiakkaan tilaukseen kuuluu useita ovia. Katkaisulistojen perusteella edetessä ei aina\n20 20 huomata tarkastella tilauskokonaisuuksia ja kehysten valmistus saatetaan katkaista asiakastilauksen keskeltä. Niinpä osa tilauksesta jatkaa tuotannossa eteenpäin, kun taas toinen puoli jää kokonaan aloittamatta. Ongelmakohtana tuotannon tässä vaiheessa on myös kiireellisten tilausten saaminen nopeasti tuotantoon. Kiireellisistä tilauksista yleisimpinä ovat reklamaatiot ja myöhään saapuneet asiakkaan lisätilaukset. Lisätilauksesta tai reklamaatiosta kerrotaan työvaiheessa työskenteleville työntekijöille ja jätetään työstä katkaisulistat ja työmääräimet työpisteille. Tilauksen kiireellisyys unohtuu kuitenkin helposti jonkin ajan kuluttua ja katkaisulistaa työmääräimineen siirretään nipussa taaksepäin. Edellä kuvattua ongelmaa on vaikea huomioida ja korjata enää kehyksen eristysvaiheessakaan. Eristeiden asennus etenee suoraan sen perusteella mitä kehyksen kasauksessa on saatu valmiiksi. Vastaava tilauskokonaisuuden hajottava tilanne syntyy, kun jokin raaka-aine loppuu tai jää puuttumaan kesken tilauskokonaisuuden valmistuksen ja valmiiksi saadut kehykset eristetään ja siirretään seuraavaan työvaiheeseen Oven pintalaminaatin liimaus Oven rakenteen kannalta tärkein osa ovilehdessä on oven pintalaminaatti. Pintalaminaatti valmistetaan laminoimalla eli liimaamalla useasta ohuesta eri materiaalikerroksesta yhtenäinen levy. Laminaatin liimaus tehdään kahdella viilutuspuristimella (KUVIO 6). Oven pintalaminaatti muodostuu kolmesta eri materiaalikerroksesta. Ulommaisen osan laminaatista muodostaa HDF-levy. Käytettäviä levyn paksuuksia on kaksi. Palo-ovissa käytetään omaa, tarkoitukseen sopivaa palolevyä. Kaikki oven ulkopinnassa näkyvät uritukset koneistetaan tähän kerrokseen. Toisena kerroksena laminaatissa on alumiinilevy. Alumiinilevy toimii ovessa rakenteen jäykistäjänä. Kolmannen ja sisimmän kerroksen muodostaa fumaviilu. Viilu toimii eräänlaisena tukikerroksena ja viilun huokoinen rakenne parantaa valmiin laminaatin liimausominaisuuksia oven runkokehyksen.\n21 21 KUVIO 6. Viilutuspuristimet Kuten oven eristeissäkin, laminaattien raaka-aineet ovat valmiiksi määrämittaiset neljälle eri ovikoolle. Erikoisovien laminaatit joudutaan joko pienentämään määrämittaisista laminaateista (KUVIO 7) tai niille joudutaan tekemään omat laminaatit. Erikoisleveiden ja korkeiden ovien laminaatit valmistetaan leikkaamalla isoista HDF-levyistä tarvittavan kokoiset levyt ja jatkamalla HDF-levyn alle tulevat alumiini ja fumaviilu puskusaumoilla sopivan kokoiseksi. KUVIO 7. Valmiita oven pintalaminaatteja Ongelmana pintalaminaattien valmistuksessa on se, että työvaiheessa edetään pitkälti ilman selvää kuvaa siitä, kuinka paljon ja minkä kokoisia laminaatteja tarvitaan. Tilannetta voidaan kuvata esimerkillä, jossa liimausta tehdään kahdessa työvuorossa. Tällöin ensimmäinen työvuoro tekee pintalaminaatteja ja toinen työvuo-\n22 22 ro liimaa laminaatteja oven runkokehyksiin. Ensimmäisessä työvuorossa laminaatteja tehdään joko liian paljon tai vähän. Lisäksi, jos toisessa työvuorossa tarve kohdistuu erityyppiselle laminaatille, joudutaan toinenkin työvuoro käyttämään laminaattien valmistukseen ja materiaalin läpivirtaus tehtaassa estyy myös toisen työvuoron ajalta. Materiaalin läpivirtauksen katkeaminen tuotannossa laminaattien valmistuksen aikana onkin työvaiheen toinen merkittävä ongelma. Laminaattien valmistusta ja valmiiden laminaattien liimausta runkokehyksiin tehdään samalla työpisteellä ja samoilla koneilla. Painotettaessa jompaakumpaa työvaihetta toista enemmän lopputuloksena on aina se, että joko laminaatit loppuvat kesken tilauksen valmistumista tai liimatut aihiot loppuvat liimausta seuraavasta työvaiheesta eli CNCjyrsimeltä Pintalaminaatin liimaus runkokehykseen Kuten edellisessä kappaleessa jo kerrottiinkin, pintalaminaattien valmistuksen jälkeen laminaatit liimataan samalla työpisteellä oven eristettyihin runkokehyksiin. Liima levitetään telalevittimellä laminaattien sisäpinnalle ja runkokehys eristeineen nostetaan laminaattien väliin. Valmis laminaattien ympäröimä aihio työnnetään viilutuspuristimeen. Yhdellä puristuksella, kahdessa monivälisessä puristimessa voidaan liimata seitsemän aihiota. Mittatilausovien laminaatit sahataan puristusten välissä sitä mukaan, kun niille syntyy tarvetta. Ongelmana tässäkin työvaiheessa on selkeän työjärjestyksen hahmottamisen vaikeus. Jos liimatut laminaatit soveltuvat valmiisiin runkokehyksiin, ne liimataan kehyksiin sen enempää tarvetta tai tilauskokonaisuuksia tutkimatta. Vakiomittaisten ovien osalta laminaatin liimauksessa työskentelevät eivät välttämättä aina tiedä mitä tilausta milloinkin tehdään. Tällöin syntyy helposti tilanteita, jolloin ovia jää jostain tilauksesta puuttumaan tai tehdään ylimääräistä työtä. Myös saman tilauksen eri ovityypit liimataan usein eri aikaan, jolloin saman tilauksen eri ovien siirtyminen tuotannossa eteenpäin ei tapahdu yhtäaikaisesti.\n23 23 Ongelmakohtana työvaiheessa on myös vakiomittaisten ja mittatilausovien valmistaminen eri aikaan. Vakiomittaiset ovet tehdään yleensä ensin ja vasta niiden jälkeen siirrytään mittatilausoviin tulevien pintalaminaattien sahaukseen ja liimaukseen runkokehyksiin. Useamman oven tilauskokonaisuus käsittää kuitenkin yleensä sekä vakiomittaisia että mittatilausovia ja eri aikaan tapahtuva valmistus hajottaa tilauksen Oven CNC-työstöt Eniten oviaihiota muokkaavana, yksittäisenä työvaiheena on oven CNC-työstöt. Tarkka, asiakaskohtainen työmääräin nähdään ensimmäisen kerran alkutuotannossa vasta tässä työvaiheessa. Työmääräimet ovat ovityypin ja toimitusviikon mukaan järjestettyinä kansioon. Ennen CNC-työstöä tehtyjen työvaiheiden onnistuminen sujuvasti ja järjestyksessä korostuu tässä työvaiheessa. Kun valmis aihionippu saadaan laminointipuristimelta, voidaan heti tarkastaa, ovatko kaikki tarvittavat aihiot tulleet alun työvaiheiden läpi oikea-aikaisesti ja ovatko aihiot oikean kokoisia. KUVIO 8. Läpisyöttöinen oventyöstökeskus Työvaiheessa on tärkeää noudattaa työjärjestystä ja puuttua heti asiaan, jos aihioita ei löydy kaikille saman viikon työmääräimille. Jos puuttuneista aihioista ei viesti-\n24 24 tetä tuotannossa taaksepäin, prosessin edetessä on vaikeaa enää huomata kyseisen tilauksen puuttuminen. Tämän jälkeen puute huomataan usein vasta loppukasauksessa, jolloin se on aivan liian myöhäistä. Vakiomittaisten ovien osalta CNC-työstöt alkavat koneenkäyttäjän kerätessä kansiosta kyseisen ovityypin samanmittaiset tilaukset työmääräimessä olevan toimitusviikon edellyttämässä järjestyksessä. Kun tarvittava määrä tilauksia on kerätty, muodostetaan niistä työjono CNC-koneen omaan työstöohjelmaan. Jonoon syötetään tiedot oven mallista ja mitoista. Kun riittävä työjono on saatu muodostettua, voidaan jyrsintä aloittaa. Koneen toimintatapa on läpisyöttöinen (KUVIO 8). Läpisyöttöisessä koneessa aihiot kulkeutuvat koneen sisään rullarataa pitkin, aihioon tehdään vaaditut työstöt ja valmis ovilehti kulkeutuu jälleen koneen toisesta päästä ulos. Linjan päässä automaattinen pinontalaite (KUVIO 9) nostaa oven kuormalavalle odottamaan siirtoa seuraavaan työvaiheeseen. Samalle lavalle mahtuu noin 28 ovilehteä. Kone työstää aihiot valmiiksi ovilehdiksi automaattisesti. KUVIO 9. Oventyöstökeskuksen pinontalaite. Monista muista koneista poiketen esimerkiksi asetteen teko ja oviaihion paikoitus ovat automaattisia toimintoja. Kaikki työstöt aihioon voidaan tehdä yhdellä kiinnityksellä pois lukien ovilehden sisäpuolenuritus, joka tehdään kääntämällä oviaihio ja syöttämällä se uudestaan koneeseen. Kun valmis ovilehti on läpäissyt koneen ja\n25 25 siirtynyt lavalle odottamaan seuraavaa työvaihetta, merkataan oveen tilausnumero, malli ja kätisyys. Samalla täytetään kuormalavakohtaista lavakorttia, johon merkataan lavalla olevien ovien tiedot. Kapasiteettia tämän tyyppisellä koneella on paljon. CNC-työstöt mittatilausovien osalta eivät paljoa poikkea vakiomittaisten ovien työstöistä. Mittatilausaihiot tulevat laminointipuristimelta yleensä kaikki yhtä aikaa. Työjärjestys ja työjono koneelle suunnitellaan pitkälti sen mukaan, mitkä aihiot nipusta löytyvät. Ennen työstön aloittamista tarkastetaan koneelta, kykeneekö kone työstämään kyseisen mittaisen oven vai tarvitaanko työstöohjelmien muokkausta. Ohjelmien muokkausta tarvitaan yleensä silloin, jos halutaan täysin asiakkaan toiveiden mukaisen uritus tai ns. parametreihin sidottu urituskuviointi muuttuu erikoiskoon syystä niin paljon, että vaadittavat mittasuhteet katoavat. Koneen automaattinen asetteen teko ei kuitenkaan toimi ääritapauksissa. Jos aihio on mitoiltaan todella matala tai korkea joudutaan asetetta tekemään myös manuaalisesti. Erikoisovien osalta työstöajat vaihtelevat paljon. Ohjelman muokkauksien ja manuaalisten asetteen muuttamisten jälkeen kapasiteetti päivältä jää selvästi vakio-ovien tuotantomääriä pienemmäksi. Oven CNC-työstöissä työvaiheena muodostuu hyvin samantyyppisiä ongelmia kuin CNC-työstöjä edeltävissäkin työvaiheissa. Osa ongelmista on seurausta edeltävistä työvaiheita eikä niihin voida enää tässä työpisteessä vaikuttaa. Suurimpana ongelmia tuotannossa aiheuttavana tekijänä on aloittaa työstöt sellaisille tilauskokonaisuuksille, joita ei saada kokonaan valmiiksi. Toinen ongelmakohta syntyy siinä, että töitä järjestellään työpisteellä uudelleen. Kesken jääneet tilauskokonaisuudet aiheuttavat tuotannossa samantyyppisiä ongelmia kuten aiempien työvaiheiden kohdalla kuvattiin. Lisäksi ne johtavat keskeneräisen työn määrän kasvamiseen tuotannon loppupäässä. Töiden uudelleenjärjestely työstöjen yhteydessä, jolloin vakiomittaiset ovet työstetään ensin ja tämän jälkeen mittatilausovet sekä muut erikoisovet sekoittavat valmistusjärjestyksen ja aiheuttavat katkoja materiaalivirtaan.\n26 Oviaihion pintakäsittely Oviaihion pintakäsittely alkaa CNC-työstettyjen, valmiiden oviaihionippujen (KU- VIO 10) noutamisella maalaamoon. Pintakäsittelyjärjestyksen määrittää nipun päässä olevan lavakortin toimitusviikko. Pienin viikko valitaan luonnollisesti ensimmäisenä. Järjestyksen pitäminen oikeana on tässäkin työvaiheessa tärkeää. Vaikka nippuja haetaan maalaamoon toimitusviikkojen edellyttämässä järjestyksessä, maalaamon suuren kapasiteetin hyödyntämiseksi joudutaan usein maalaamaan yhdellä kertaa tilauksia useilta viikoilta. KUVIO 10. Valmiita oviaihionippuja Varsinainen pintakäsittelyprosessi alkaa ovilehden viimeistelyhionnalla. Viimeistelyhionta tehdään harjahiomakoneella (KUVIO 11). Koneen läpi syötetään aina yhden lavanipun ovilehdet yksi kerrallaan. Hiotut ovilehdet käännetään ja kasataan uudelleen nipuksi koneen toiseen päähän. Ovilehden sisäpuoli hiotaan samalla tavalla. Yhdellä pohjamaalauskerralla maalataan tavallisesti yhdestä kolmeen nippua. Ennen kuin maalaus päästään aloittamaan, jokainen nippu hiotaan valmiiksi edellä kuvatulla periaatteella. Ovilehden reunat maalataan käsiruiskulla ovilehtien ollessa vielä kuormalavanipuissa.\n27 27 KUVIO 11. Harjahiomakone Hionnan ja reunojen maalauksen jälkeen ovilehtien yläpäähän ruuvataan ripustusteline, jonka avulla ovilehti voidaan nostaa riippukuljettimelle pintakäsittelylinjaan (KUVIO 12). Ovilehtien riippuessa kuljettimella linjan alkupäässä, puhdistetaan ovilehdet paineilmalla hiontapölystä. Varsinaisen pintakäsittelyn suorittaa kaksipuolinen pystytraverssiruiskuautomaatti (KUVIO 13). KUVIO 12. Pintakäsittelylinja Pystytraverssin jälkeen ovilehdet siirtyvät riippukuljettimilla kuivaukseen. Kuivaus tapahtuu puhaltimien avustuksella noin 40 asteen lämpötilassa. Lämmintä ilmaa puhalletaan ovilehtien väleihin kuljettimen hidastaessa nopeus erittäin alhaiseksi kuivaustunnelin kohdalla.\n28 28 Automaattilinjalla maalataan pääasiassa valkoisia ovia. Niiden menekki värillisiin nähden on moninkertainen. Jos samanvärisiä ovilehtiä on viisi tai enemmän, niiden maalaaminen automaattilinjalla tulee kannattavaksi. Kapasiteettiä automaattilinjalla on paljon. KUVIO 13. Pystytravessiruiskuatomaatti Pintakäsittelylinjalla tilausten valmistuksenaikainen seuranta ja yksittäisen tilauksen ja tilauskokonaisuuden rajan hahmottaminen ovat hankalia ja työläitä toimenpiteitä. Lavakorteista löytyy tieto siitä mitkä tilaukset pintakäsittelylinjalla ovat, mutta ongelmaksi muodostuu pintakäsittelyn jälkeen kasata lavakortin mukaiset tilaukset uudelleen samaan järjestykseen kuormalavalle. Jos järjestys tässä vaiheessa sekoittuu, katoaa hyöty myös aiempien työvaiheiden tarkasta työjärjestyksestä. Erikoisväristen ovien pintakäsittely tapahtuu käsityövoittoisemmin omalla osastollaan (KUVIO 14). Vaikka prosessi itsessään sisältää samat työvaiheet kuin valkoisten ovien pintakäsittely, työvaiheiden toteutus käsityöllä on aikaa vievää ja kohtuullisen raskasta työtä. Erikoisväristen ovien pintakäsittely alkaa samoin kiireellisimmän ovilehtinipun siirtämisellä erikoisvärimaalaamoon. Ovet ripustetaan yksi kerrallaan riippukuljettimella liikkuvaan telineeseen. Kuljettimella ovea liikutellaan käsin.\n29 29 KUVIO 14. Erikoisvärimaalaamo Kiinnityksen jälkeen ovi viimeistelyhiotaan laikkahiomakoneella, kitataan kolot ja painaumat, puhdistetaan pölystä ja siirretään pohjamaalattavaksi. Ovi pohja- ja pintamaalataan korkeapaineruiskulla. Pohjamaalauksen jälkeen ovi siirretään kuljetinta pitkin kuivaustunneliin. Kun pohjamaali on kuivunut, ovelle tehdään välihionta. Tämän jälkeen ovi pintamaalataan ja siirretään uudestaan kuivaustunneliin. Erikoisvärimaalaamon kapasiteetti on varsin rajallinen. Linjaan mahtuu kerralla vain kymmenkunta ovea. Yhtä työvaihetta ei voida pienen tilan takia tehdä kaikkiin oviin samalla kertaa, vaan linjaa täytetään vaiheittain jolloin ovilehtiä otetaan pintakäsiteltäväksi muutaman oven sarjoissa ja kaikkiin ovilehtiin tehdään muutama työvaihe kerrallaan. Työpisteellä läpimenoaika muodostuu pitkäksi. Kapasiteetin kasvattamiselle olisi tarvetta sillä erikoisväristen ovien osuus tilauksista kasvaa jatkuvasti. 5.2 Karmien valmistus Karmien valmistus on oleellinen osa ovituotantoa. Vaikka tehdas hankkii suurimman osan vakiomittaisten ovien karmeista alihankintana, erikoismittaisten ovien karmit valmistetaan tehtaalla. Lisäksi karmeihin, joihin vaaditaan erikoisheloituksia ja joiden karmileveydet ovat normaalista poikkeavia, tehdään karmit omana työnä.\n30 30 Karmien valmistuminen ovilehtien kanssa ajallisesti lähes samaan aikaan on tärkeää nopean läpimenoajan kannalta. Valmistus aloitetaan yleensä vasta, kun tilaukseen kuuluva ovilehti on CNC-työstetty. Tarve karmeille nähdään työmääräimestä. Jos oven mitta ja karmileveys on vakio, työmääräin luovutetaan suoraa kasaukseen odottamaan maalaamosta myöhemmin valmistuvaa ovilehteä. Karmin ollessa erikoislevyinen tai ovi mittatilausovi, jätetään työmääräin sille varattuun kansioon odottamaan karmien valmistusta. Tarve karmien valmistukselle voi tulla myös suoraan tuotannon loppupäästä eli kasauksesta. On mahdollista, että tilauskohtaiset karmit ovat jääneet tekemättä tai ne ovat käytetty johonkin muuhun tilaukseen. Tällöin tiedot puutuvista karmista käydään vain kertomassa karmien valmistukseen tai puutteesta kirjoitetaan muistilappu tarvittavine tietoineen ja jätetään kansioon Karmin höyläys Karmin höyläys aloitetaan sahatavaranipun katkaisulla. Jokainen eri karmileveys ja -tyyppi höylätään kullekin tarkoitetusta sahatavara-aihiosta. Pääasiallisia karmileveyksiä ja kokoja on viisi. Karmiaihiot tulevat tehtaalle valmiiksi sormijatkettuna ja liimattua, kuusimetrisenä sahatavarajalosteena. Raaka-aine on oksatonta. Kuusimetrinen raaka-ainenippu katkaistaan joko yhdestä tai useammasta kohdasta tietyin perustein. Katkaisun jälkeen nippu siirretään höylättäväksi. Höylätyt karmiaihiot niputetaan niille varattuihin häkkeihin. Työvaiheena karmin höyläys on nopea. Asetteen teko kokeneilta käyttäjiltä ei vie paljoa aikaa. Kerralla yhtä karmityyppiä höylätään noin kahden viikon tarpeisiin. Usein samalla kertaa höylätään muutamia karmityyppejä. Toisen karmityypin tai -leveyden höyläys alkaa asetteen vaihdolla jonka jälkeen noudetaan uusi raaka-ainenippu, katkaistaan ja höylätään. Kaikkia karmityyppejä ja -leveyksiä on oltava jatkuvasti saatavilla. Tarvittavasta määrästä eri karmityyppejä syntyy helposti kuva kulutusta seuraamalla.\n31 31 Karmin höyläystarpeen määrittämisessä käytetään visuaalista seurantaa. Höyläkoneen käyttäjä tarkastaa arviolta viikon välein karmiaihioiden määrät ja höylää tarvittaessa täydennyksen. Toinen vaihtoehto on, että karmien valmistusta tekevä työntekijä kertoo höyläkoneen käyttäjälle jonkin karmiaihion tarpeesta tai loppumisesta. Tällainen täydennysjärjestelmä on kevyt ja helppo ylläpitää, mutta se ei toimi tarpeeksi tehokkaasti. Kun puutteesta kerrotaan vasta tarpeen ilmaantuessa vie täydennyksen teko aina jonkin verran aikaa ja tämän seurauksena karmit myöhästyvät tilauksesta ovilehden jo jatkaessa tuotantoketjussa eteenpäin Karmin tapitus ja heloitus Ovilehden jyrsinnän jälkeen mittatilausovien tai erikoisvaatimukset omaavien ovien työmääräimet kerätään kansioon. Työjärjestys karmeille määräytyy sen mukaan, miten ovilehdet on jyrsitty. Karmin valmistus aloitetaan karminosien katkonnalla määrämittaan. Katkonta tehdään työmääräimestä saatavien mittojen perusteella. Katkottavia karminosia ovat sivut sekä kynnys ja yläpuu. KUVIO 15. CNC-ohjattu tappikone Tapituksen tarve määräytyy käytettävän karmityypin mukaan. Jos karmityyppi vaatii tapituksen, erillistä määrämittaan katkontaa ei tarvita vaan tapituksessa käytettävä kone suorittaa myös katkonnan. Tapitettavia karminosia ovat vain karmin sivukappaleet.\n32 32 Tapitukset karmeihin työstetään CNC-ohjatulla yksipuolisella tappikoneella (KU- VIO 15). Tapitus on työvaiheena nopea. Kappaleen vaihto koneeseen tehdään käsin. Tapitetut karmiosat ladotaan joko kuormalavalle tai rullakoihin, joilla karminosat siirretään heloitukseen. Ellei tapitusta tarvita, siirtyvät karminosat katkonnan jälkeen suoraan heloitukseen. KUVIO 16. Karmien heloitukseen käytettävä CNC-työstökeskus Karmien heloitus aloitetaan sivupuiden heloitustyöstöillä. Tämän jälkeen työstetään yläpuun ja kynnyksen liitostyöstöt. Heloituksessa ja liitostyöstöissä käytetään oven jyrsintään soveltuvaa CNC-työstökeskusta (KUVIO 16). Työvaihe alkaa heloitus ja liitostyöstöjä tekevien ohjelmien valinnalla. Tämän jälkeen tehdään manuaalisesti nopea asete koneen työpöydällä oleville alipainetalloille, johon karminosat kiinnitetään aina yksi kerrallaan. Kone työstää yhtä karmiosaa noin yhden minuutin verran. Karmien päihin merkataan työstön jälkeen tilausnumerot ja värikoodi, jos kyseessä on erikoisväriset karmit. Tilausnumeron merkkaus nopeuttaa oleellisesti karmien kasausvaihetta. Tällöin nähdään heti mitkä karmit kuuluvat mihinkin tilaukseen. Värikoodi taas helpottaa erittelemään valkoiset ja värilliset karmit pintakäsittelyssä. Suurimpana ongelmana koko karminvalmistusprosessissa on oikea-aikaisen valmistuksen aloitusajankohdan määrittäminen. Yleensä menetellään edellä kuvatulla\n33 33 tavalla, jossa karmit valmistetaan ovilehden CNC-työstöjen jälkeen. Viive ovilehden valmistumisesta karmien valmistuksen aloitukseen muodostuu kuitenkin helposti liian pitkäksi. Tällöin tilaukseen kuuluva ovilehti kerkeää edetä jo tuotannon loppupäähän, mutta tilaukseen kuuluvia karmeja ei ehkä vielä ole saatu edes pintakäsittelyyn. Viiveestä aiheutuva odotus tuotannon loppupäässä vaikuttaa tuotteen läpimenoaikaan merkittävästi. Toinen karmien valmistuksessa esille nouseva ongelma syntyy siinä, kun samalla CNC-koneella joudutaan työstämään sekä mittatilaus- että väliovilehtiä ja tekemään karminosien heloitustyöstöjä. Jos toista työvaihetta painotetaan liikaa, toinen valmistusvaihe kärsii ja tuloksena syntyy joko suuri määrä ovilehtiä ilman karmeja tai karmeja ilman niihin kuuluvia ovilehtiä Karmien pintakäsittely Heloituksen aikana erikoisväriset ja valkoiset karmit pinotaan eri lavoille tai rullakoille. Niillä karminosat siirretään pintakäsiteltäväksi. Alihankkija hoitaa yritykselle väriltään valkoisten karmien pintakäsittelyn. Sen takia kerralla pyritään valmistamaan aina isompi määrä valkoisia karmeja, jolloin ne voidaan toimittaa yhtä aikaa alihankkijalle. Alihankkija noutaa itse tehtaalta valkoiseksi maalattavat karminosat, maalaa ne tarkoitukseen hyvin soveltuvalla laitteistolla ja palauttaa karminosat takaisin tehtaalle. Alihankintaa käytetään myös silloin, jos kyseessä on suurempi erä saman erikoisvärin karminosia. Värillisten karminosien maalaus tehdään yleensä omana työnä tehtaalla. Kun erikoisväriseksi maalattava ovilehti otetaan maalaamossa työn alle, pyritään etsimään myös siihen kuuluvat karmit maalattaviksi samalla kertaa. Aluksi heloituksesta tullut karmi hiotaan ja tarvittaessa kitataan painaumat ja kolot. Tämän jälkeen karminosat pohjamaalataan ja siirretään kuivaukseen. Osien kuivuttua karminosat välihiotaan ja maalataan pintamaalilla. Karmien maalaus käsin on varsin hidas ja monivaiheinen työ. Tuotteen läpimenoaikaa hidastavana tekijänä on se, että tilaukseen kuuluvat karminosat joudutaan\n34 34 valmistelemaan aina erikseen jokaista ovilehteä varten, jotta ne saadaan maalattavaksi samalla kertaa ovilehden kassa. Jos taas pyritään maalaamaan ensin ovilehdet ja vasta tämän jälkeen karminosat kaikkiin ovilehtiin, joudutaan tekemään todella paljon ylimääräistä työtä mm. maalinvaihtojen yhteydessä. Toinen karmien pintakäsittelyvaiheessa ilmenevä ja tuotannon sujuvuutta haittaava ongelma syntyy siinä vaiheessa, kun karminosia lähetetään alihankkijalle pintakäsiteltäväksi eikä tieto lähetetyistä osista siirry tuotannossa eteenpäin. Ongelma johtaa helposti siihen, että aikaa kuluu paljon hukkaan, kun puutuvia karminosia etsitään maalaamosta tai heloituksesta. Lopulta ongelma kuitenkin ratkeaa, kun saadaan selville karminosien lähteneen alihankkijalle pintakäsittelyyn.\n35 35 6 RATKAISUEHDOTUKSIA LÄPIMENOAJAN PARANTAMISEKSI 6.1 Oviaihion valmistus Kehyspuun höyläys, runkokehyksen kasaus ja eristys Kehyspuun höyläystarpeen riittävän aikainen huomioiminen sekä sopivan kehyspuutyypin ja pituuden jatkuva saatavuus ovat keinoja joilla tuotannon alkuvaiheen käyntiinlähtöä ja sujuvuutta voidaan oleellisesti parantaa. Ratkaisuehdotuksena asiaan on ns. tarvelistan (TAULUKKO 3) käyttöönotto höylälle. Tarvelistan käyttöönoton vaatima työpanos on pieni, mutta vaikutus pitemmällä aikavälillä koko tuotannon sujuvuutta ajatellen on merkittävä. Tarvelistaan kirjataan kehyspuun tyyppi ja dimensiotiedot. Kun runkokehyksen kasauksessa havaitaan kehyspuun tietyn pituuden tai tyypin väheneminen sovittuun rajaan saakka, kirjataan tarve listaan oikeaan sarakkeeseen. Höyläkoneen käyttäjä seuraa listan merkintöjä päivittäin ja höylää tarvittaessa aihiota sopivan täydennysmäärän. TAULUKKO 3. Tarvelista kehyspuun höyläykseen Tarvelista - Kehyspuu Dimensio Pituus 1 Kehyspuutyyppi 00 x Tarve Pituus 2 Pituus Eturakenneovi Mänty / Mänty 00 x 00 x Lämpöovi Mänty / Kertopuu 00 x 00 x x Mänty / Mänty 00 x 00 Täydennyksen tarpeen merkkaus oikeaan sarakkeeseen x-merkillä Täydennyserän koko vakio - pituuden 2300 kulutus vähäisempi, joten täydennyseräkin pienempi\n36 36 Sopiva koko täydennyserälle muodostuu varmasti lyhyen käyttöjakson jälkeen. Periaatteena voi kuitenkin olla se, että yleisin pituus 2100 mm täydennetään aina vakiomäärällä ja muut pituudet pienemmillä täydennyksillä. Oven runkokehyksen kasaus on koko oven alkutuotannon keskeisimpiä työvaiheita. Työvaihe määrää koko lopputuotantoprosessille missä järjestyksessä tilauksien valmistus tapahtuu. Ratkaisuehdotuksena työjärjestyksen selkeyttämiseksi ja tilauskokonaisuuksien hahmottamisen helpottamiseksi on selkeän, atk-pohjaisen työjono-ohjelman käyttöönotto. Työjonossa viikkokohtainen tuotanto järjestetään työjonoksi tilausten toimitusjärjestyksen mukaan. Työjono suunnitellaan siten, että saman asiakkaan tilaukset ovat työjonossa aina peräkkäin. Vakiomittaiset ovet sekä mittatilausovet ovat lomitettuna työjonossa toimitusjärjestystä noudattaen. Limityksellä saavutetaan se, etteivät vakiomittaiset ovet valmistu tuotannon loppupäähän mittatilausovia paljoa aikaisemmin. Yksittäisen tilauksen ja tilauskokonaisuuden hahmottaminen on myös helpompaa. Tilausnumeron pysyessä samana on kyseessä tilauskokonaisuus ja numeron vaihtuessa yksittäistilaus. Jotta työjonon avulla toimiva tuotanto sujuisi, on työjonon käyttämisessä noudatettava ennalta sovittuja periaatteita. Tärkeimpänä periaatteena on se, että laaditussa jonossa pysytään. Merkittävänä tekijänä jonosta saatavan hyödyn varmistamiseksi on myös se, että jonoon merkataan valmistusvaiheiden suoritukset kaikissa työvaiheissa ja ennen kaikkea ajallaan. Työjonon suunnittelussa on myös järkevää pilkkoa jono tarpeeksi moneen osaan. Tällä varmistetaan se, ettei työvaiheiden välille pääse syntymään aukkoja, joihin tilauksia pääsee hukkumaan. Sujuva, työjonon mukainen tuotanto edellyttää myös toimivaa yhteispeliä niin raaka-aineen toimittajien, varaston hallinnan ja koko muun tuotannon kanssa. Laaditusta valmistusjärjestyksestä ei voi poiketa, vaan jono on pidettävä kurissa koko ajan. Täydellinen, aukottomasti toimiva tuotanto ei kuitenkaan ole mahdollista varsinkaan vielä kehitysvaiheessa olevassa tuotannossa.\n37 37 Ennemmin tai myöhemmin jokin raaka aine puuttuu ja ylihyppytilanteeseen joudutaan turvautumaan. Tällöin jonoa on aina tarkasteltava laajemmalta alueelta. Jos kyseessä on yksittäinen tilaus, voidaan hyppäys tehdä ja jättää jonoon aukko välistä jääneen tilauksen kohdalle. Jos taas kyseessä on useammasta ovesta koostuva tilauskokonaisuus, on järkevää siirtää koko tilaus syrjään odottamaan loppujenkin kehysten valmistumista ja päästää tilaus seuraavaan työvaiheeseen vasta yhtenä pakettina. Työjonon perusteella kasatut runkokehykset siirtyvät seuraavaksi EPS-eristeiden asennukseen. Työvaiheena eristeiden asennus ei muodosta läpimenoaikaa hidastavaa ongelmakohtaa tuotantoon eikä merkittäviä kehitysehdotuksia työvaiheen toteutukseen vaadita. Eristeiden asennus ei myöskään välttämättä vaadi omaa kohtaa työjonossa. Koska eristeet asennetaan, joko runkokehyksen kasauksen yhteydessä tai heti sen jälkeen riittää runkokehyksen kasauksen jälkeen merkattava suoritus työjonoon kuittaamaan myös eristeiden asennusvaiheen. Kuitenkin pieni huomioitava seikka syntyy siinä, kun jonkin tilauskokonaisuus jää kesken. Tällöin jo kasattuja kehyksiä ei saa päästää eristeiden asennukseen tai siitä eteenpäin vaan nippuun on merkattava tilauksen olevan vielä kesken Oven pintalaminaatin valmistus ja liimaus runkokehykseen Oven pintalaminaatin valmistus ja valmiin laminaatin liimaus oven eristettyyn runkokehykseen ovat oven alkutuotannon selkeät kapasiteettiä rajoittavat työvaiheet. Siispä ns. tuotannon pullonkaulakohdan tarkoin suunniteltu käyttäminen on tärkeää ja ylimääräistä työtä ei työpisteellä kannata tehdä. Työvaiheissa ilmeneviä ongelmia on mahdollista ehkäistä muutaman ratkaisuehdotuksen avulla. Ratkaisut eivät kuitenkaan ole täysin tilannetta muuttavia vaan ehdotusten avulla lähinnä varmistetaan jatkuva materiaalivirta tuotannossa. Ylimääräisen työ karsimiseksi tarkka laminaattien määrän tarve olisi pystyttävä selvittämään ennen valmistuksen aloittamista. Tarpeen laskeminen olisi mahdollis-\nTUOTANNON NYKYTILA JA SEN KEHITTÄMINEN\nTUOTANNON NYKYTILA JA SEN KEHITTÄMINEN Sysmän Ikkuna ja Ovi Oy LAHDEN AMMATTIKORKEAKOULU Tekniikan ala Puutekniikan koulutusohjelma Puutekniikan suuntautumisvaihtoehto Opinnäytetyö Kevät 2011 Jari Suvanto


Jumalan julistus rakkaudesta meille - maailmanlaajuinen Sveitsin Jumalan kirkko\nArtikkeli > Kokemuksia Jumalan kanssa > Jumalan rakkauden julistus meille\nMonet kristityt eivät ole varmoja ja huolissaan siitä, Jumala silti rakastaa heitä? He ovat huolissaan siitä, että Jumala voi hylätä heidät, ja pahempaa, että hän on jo hylännyt heidät. Ehkä olet sama peloissaan. Miksi luulet, että kristityt ovat niin huolestuneita? Vastaus on yksinkertaisesti, että he ovat rehellisiä itselleen. He tietävät, että he ovat syntisiä. He ovat tuskallisen tietoisia epäonnistumisistaan, virheistään, rikkomuksistaan - synteistään. Heille on opetettu, että Jumalan rakkaus ja jopa pelastus riippuvat siitä, kuinka hyvin he tottelevat Jumalaa. Niinpä he kertovat Jumalalle, kuinka pahoillani he ovat ja kerjäävät anteeksiantoa siinä toivossa, että Jumala antaa heille anteeksi eikä käänny selkänsä, kun he jotenkin luovat syvän, sisäisen huolen tunteen.\nSe muistuttaa minua Hamletistä, Shakespearen soittamisesta. Tässä tarinassa prinssi Hamlet on oppinut, että hänen setänsä Klaudius tappoi Hamletin isän ja meni naimisiin äitinsä kanssa valtaamaan valtaistuimen. Siksi Hamlet aikoo salaa tappaa setänsä / isäpuolensa kostoon. Täydellinen mahdollisuus syntyy, mutta kuningas rukoilee, niin Hamlet lykkää hyökkäystä. Jos tapan hänet tunnustuksensa aikana, hän menee taivaaseen, Hamlet päättelee. Jos odotan ja tapan hänet sen jälkeen, kun hän on jälleen tehnyt syntiä, mutta ennen kuin hän ilmoittaa sen, hän menee helvettiin. Monet ihmiset jakavat Hamletin ajatuksia Jumalasta ja ihmisen synnistä.\nKun he tulivat uskoon, heille kerrottiin, että jos ja kunnes he eivät tee parannusta ja usko, he olisivat täysin erossa Jumalasta ja Kristuksen veri toimisi eikä voisi toimia heidän hyväkseen. Usko tähän erheeseen johti heidät toiseen virheeseen: joka kerta kun he lankesivat takaisin syntiin, Jumala vetäisi heiltä armonsa, eikä Kristuksen veri enää peittäisi heitä. Tästä syystä, kun ihmiset ovat rehellisiä syntisyydestään, he koko kristillisen elämänsä ajan ihmettelevät, onko Jumala ajanut heidät ulos. Mikään näistä ei ole hyvä uutinen. Mutta evankeliumi on hyvä uutinen. Evankeliumi ei kerro meille, että olemme erillään Jumalasta ja että meidän on tehtävä jotakin, jotta Jumala voisi antaa meille armonsa. Evankeliumi kertoo meille, että Isä Jumala Kristuksessa tuo kaiken, myös sinut ja minut, mukaan lukien kaikki ihmiset (kolossalaiskirjeet) 1,19-20) on tehnyt sovinnon.\nIhmisen ja Jumalan välillä ei ole estettä, ei eroa, koska Jeesus repi heidät alas ja koska hän omassa olemuksessaan veti ihmiskunnan Isän rakkauteen (1. Johannes 2,1; jonne 12,32). Ainoa este on kuvitteellinen este (kolossalaiskirje 1,21), jonka me ihmiset olemme vahvistaneet omalla itsekkyytemme, pelkomme ja itsenäisyytemme kautta. Evankeliumi ei tarkoita sitä, että teemme tai uskomme mitään, mikä saa Jumalan muuttamaan asemamme ei-rakastamasta rakastetuksi.\nEi kukaan muu kuin Jeesus, meidän Lunastajamme, joka otti päälleen kaikki meidän syntimme ja joka Pyhän Hengen kautta myös vaikuttaa meissä tahtomaan ja tekemään hyvän mielihyvänsä mukaan (Filippiläisille 4,13; efesolaisille 2,8-10). Voimme koko sydämestämme antaa itsemme seurata häntä tietäen, että jos epäonnistumme, hän on jo antanut meille anteeksi. Ajattele sitä! Jumala ei ole jumaluus, joka valvoo meitä kaukana, siellä taivaassa, vaan Isä, Poika ja Pyhä Henki, joissa sinä ja kaikki muut elät, kudot ja olet (Apt 17,28). Hän rakastaa sinua niin paljon, riippumatta siitä kuka olet tai mitä olet tehnyt, että Kristuksessa, Jumalan Pojassa, joka tuli ihmislihaan - ja Pyhän Hengen kautta meidän lihaamme - Hän teki vieraantumisenne, pelkosi, otti pois syntisi ja paransi sinut pelastavalla armollaan. Hän poisti kaikki esteet sinun ja hänen välillään.


Serlachius-mitali / Kuukauden helmi / Kokoelmat / Serlachius Museot\nHeikki Häiväojan Serlachius-mitali vuodelta 1994\nOlet täällä: Kokoelmat » Kuukauden helmi » Serlachius-mitali\nKuvanveistäjä Heikki Häiväojan suunnittelema, 1994 valmistunut Serlachius-mitali juhlistaa Serlachius-suvun 125-vuotista työtä ja taivalta mänttäläisen metsäteollisuuden perustajana ja suomalaisen paperiteollisuuden kehittäjänä.\nSerlachiusten vaikutusvalta Mäntän teollisuudessa päättyi 1993, jolloin järjestyksessään neljäs Serlachius-sukuinen patruuna, vuorineuvos Gustaf Serlachius siirtyi syrjään Metsä-Serla Oy:n hallituksen puheenjohtajan paikalta.\nVuonna 2016 tulee kuluneeksi 30 vuotta siitä, kun yli satavuotias sukuyhtiö G.A. Serlachius Oy ja osuuskuntapohjainen Metsäliiton Teollisuus Oy fuusioituivat. Uusi yhtiö otti nimekseen Metsä-Serla Oy. Yhtiöiden sulautuminen yhdeksi oli julkistettu keväällä 1986, mutta uusi yhtiö aloitti toimintansa vuoden viimeisenä päivänä. Kyse oli Suomen toiseksi suurimmasta metsäyhtiöstä silloisen Enson jälkeen. Vuoteen 1992 mennessä Metsä-Serla Oy:stä oli tullut Metsäliiton tytäryhtiö ja näin osa Metsäliitto-konsernia.\nMitalitaide on kuvanveistotaiteen laji, jossa tavallisesti kahdelle pyöreälle, pienelle pinnalle mahdutetaan tiivis tarina. Heikki Häiväojan (s. 1929) Serlachius-mitalin etusivulle on kuvattu Mäntän neljän patruunan miniatyyrimuotokuvat ja takasivulle tehtaan siluetti, paperirullia sekä Kokemäenjoen vesistöalueeseen kuuluvalta Keurusselältä vetensä Mäntänkoskeen laskeva Koskelanlampi ja sen aaltoihin vuosiluvut 1868–1993.\nGustaf Serlachiuksen toiveesta mitalissa nostetaan esille hänen isänsä, vuorineuvos Ralph Erik Serlachiuksen (RES, 1901–1980) merkitys suomalaiselle paperiteollisuudelle ja Mäntälle. R. Erik Serlachius oli toiminut isoisänsä perustaman yhtiön toimitusjohtajana 26 vuotta ja sen hallituksen puheenjohtajana 38 vuotta. Hänen aikanaan yhtiötä oli laajennettu, ja Mäntässä alkoi pehmopaperituotanto.\nMäntän puuhiomon 1868 perustanut apteekkari, myöhemmin kauppaneuvos Gustaf Adolf Serlachius (GAS, 1830–1901) oli R. Erik Serlachiuksen äidin isä. Mitaliin on kuvattu kauppaneuvoksen alapuolelle hänen veljenpoikansa, vuorineuvos Gösta Serlachius (GS, 1876–1942), joka toimi Mäntän tehtaiden isännöitsijänä 1903–1908 ja yhtiön toimitusjohtajana vuodesta 1913 aina kuolemaansa 1942 asti. Gösta Serlachiuksen ensimmäinen aviopuoliso oli hänen serkkunsa G. A. Serlachiuksen tytär Sigrid (Sissi).\nMitalin etusivulla äärimmäisenä oikealla on profiilikuva Metsäliiton fuusion solmineesta Gustaf Serlachiuksesta (GFS, 1935–2009), joka johti sukuyhtiötä 1969–1986.\nMitalin takasivulle on kuvattu myös G.A. Serlachius Oy:n pääkonttori, nykyinen Gustaf-museo ja Joenniemen kartano, nykyinen taidemuseo Gösta. Kartano oli alun perin rakennettu maatilan päärakennukseksi ja Gösta Serlachiuksen sekä hänen toisen puolisonsa Ruth Serlachiuksen (o.s. Björkenheim, aik. Ahlström) edustuskodiksi. Kartanon yläkerran huoneita käytettiin vuorineuvoksettaren kuoleman, vuoden 1963 jälkeen aina 1980-luvun alkuun saakka G. A. Serlachius Oy:n vierashuoneina.\nMetsä-Serla Oy teetti Serlachius-mitalia kaikkiaan 300 kappaletta pronssisena ja joitakin myös hopeisena. Mitaleita ovat saaneet yhtiön sidosryhmät ja niiden edustajat. Sitä on jaettu myös yhtiön ja Mäntän eteen ansioituneesti työtä tehneille. Gösta Serlachiuksen taidesäätiön kokoelmissa on yksi hopeinen mitali ja useampia pronssisia.